
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 220 

5 Νοεμβρίου 2009 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Περί ανακηρύξεως ως Προσκυνηματικού, Λειτουργί¬ 
ας, Διοικήσεως και Διαχειρίσεως του «Ιερού Προ- 
σκυνηματικού Ναού Αγίου Φανουρίου Δραπετσώ¬ 
νας» της Ιερός Μητροπόλεως Πειραιώς. 1 

Περί ανακηρύξεως ως Προσκυνηματικού, Λειτουρ¬ 
γίας - Διοικήσεως και Διαχειρίσεως του “Ιερού 
Προσκυνηματικού Ναού Αγίων Κωνσταντίνου και 

Ελένης” της Ιερός Μητροπόλεως Πειραιώς. 2 

Περί Συστάσεως, Λειτουργίας και Διαχειρίσεως του 
“Ιερού Προσκυνηματικού Ναού Αγίων Ιάσονος και 
Σωσιπάτρου” της Ιερός Μητροπόλεως Κερκύρας 

και Παξών. 3 

Περί τροποποιήσεως, συμπληρώσεως και αντικα- 
ταστάσεως των υπ’ αριθμ. 36/1986 και 157/2003 
Κανονισμών: «Περί Λειτουργίας, Διοικήσεως και 
Διαχειρίσεως του Ιερού Προσκυνήματος: “ΑΓΙΑΣ 
ΘΕΟΔΩΡΑΣ ΒΑΣΤΑ” της Ιερός Μητροπόλεως Γόρ- 


τυνος και Μεγαλοπόλεως. 4 

Περί Συστάσεως, Διοικήσεως και Λειτουργίας Εκκλη¬ 
σιαστικού Ιδρύματος υπό την επωνυμίαν: “ΕΚΚΛΗ¬ 
ΣΙΑΣΤΙΚΟΝ ΚΕΙΜΗΛΙΑΡΧΕΙΟΝ ΤΗΣ ΙΕΡΑΣ ΜΗΤΡΟ- 
ΠΟΛΕΩΣ ΚΑΣΤΟΡΙΑΣ”. 5 


ΑΠΟΦΑΣΕΙ Σ 

(ΐ) 

Περί ανακηρύξεως ως Προσκυνηματικού, Λειτουργίας, 
Διοικήσεως και Διαχειρίσεως του “Ιερού Προσκυνη- 
ματικου Ναού Αγίου Φανουρίου Δραπετσώνας” της 
Ιερός Μητροπόλεως Πειραιώς. 

Η ΙΕΡΑ ΣΥΝΟΔΟΣ 

ΤΗΣ ΙΕΡΑΡΧΙΑΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 
(ΚΑΝΟΝΙΣΜΟΣ ΥΠ’ ΑΡΙΘΜ. 192/2009). 

Έχουσα υπ’ όψει: 

1. Τας διατάξεις του άρθρου 1 παρ. 4 και 59 του ν. 
590/1977 «Περί Καταστατικού Χάρτου της Εκκλησίας 
της Ελλάδος». 

2. Την υπ’ αριθμ. 1/2-09Α/26.1.2009 απόφασιν του Μη- 
τροπολιτικού Συμβουλίου της Ιερός Μητροπόλεως Πει¬ 
ραιώς. 


3. Την υπ’ αριθμ. 431/3.4.2009 Πράξιν και την υπ’ αριθμ. 
466/8.4.2009 Πρότασιν του Σεβασμιωτάτου Μητροπολί¬ 
του Πειραιώς Σεραφείμ. 

4. Την από 3.6.2009 Εγκριτικήν Απόφασιν της Διαρκούς 
Ιερός Συνόδου. 

5. Την από 16.10.2009 Απόφασιν Αυτής, ψηφίζει: 

Τον υπ’ αριθμ. 192/2009 Κανονισμόν έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 192/2009 
«Περί ανακηρύξεως ως Προσκυνηματικού, 
Λειτουργίας, Διοικήσεως και Διαχειρίσεως του Ιερού 
Προσκυνηματικού Ναού Αγίου Φανουρίου 

Δραπετσώνας της Ιερός Μητροπόλεως Πειραιώς». 

Αρθρον1 

Ο Ιερός Ναός Αγίου Φανουρίου Δραπετσώνας τηςΊεράς 
Μητροπόλεως Πειραιώς, περιβεβλημένος έκπαλαι σεβα¬ 
σμού και ευλαβείας των Χριστιανών της περιοχής, τυγχά- 
νων προσκυνηματικόν κέντρον ιδιαιτέρας σπουδαιότητος 
και σημασίας, ανεκηρύχθη ως Προσκυνηματικός συμφώνως 
πρός την υπ’ αριθμ. 1/2-09Α/26.1.2009 Απόφασιν του Μητρο- 
πολιτικού Συμβουλίου της Ιερός Μητροπόλεως Πειραιώς, 
και την υπ’ αριθμ. 431/3.4.2009 Πράξιν του Σεβασμιωτάτου 
Μητροπολίτου Πειραιώς Σεραφείμ, αποτελεί ίδιον Νομικόν 
Πρόσωπον Ιδιωτικού Δίκαιου συμφώνως πρός τάς διατά¬ 
ξεις των άρθρων 1 παρ. 4 και 59 του ν. 590/1977 (ΦΕΚ 146/ 
Τ.Α731.5.1977), και υπό την επωνυμίαν: “Ιερόν Προσκύνημα 
Αγίου Φανουρίου Δραπετσώνας”, υπάγεται δε πνευματικώς 
και διοικητικώς εις την Ιερόν Μητρόπολιν Πειραιώς. 

Αρθρον 2 

Το Ιερόν Προσκύνημα έχει ιδίαν κυκλικήν σφραγίδα 
φέρουσαν εις το κέντρον εις γραμμικήν απεικόνησιν την 
εικόνα του Αγίου Φανουρίου και πέριξ εις δύο κύκλους 
τας φράσεις: “Ιερά Μητρόπολις Πειραιώς” - “Ιερόν Προ¬ 
σκύνημα Αγίου Φανουρίου Δραπετσώνας”. 

Αρθρον 3 

Σκοποί του Ιερού Προσκυνήματος είναι: 

α) Η συντήρησις, η επισκευή και ο εξωραϊσμός του 
Ιερού Ναού και των παραρτημάτων αυτού. 

β) Η συμβολή εις το πνευματικόν, φιλανθρωπικόν και 
κοινωνικόν έργον της Ιερός Μητροπόλεως. 

γ) Η καλλιέργεια και προαγωγή του λειτουργικού, 
θεολογικού, εποικοδομητικού, φιλανθρωπικού, επικοι- 
νωνιακού, πολιτιστικού και εν γένει του ιεραποστολι- 

κού έργου της τοπικής Εκκλησίας της Μητροπολιτικής 
περιφέρειας της Ιερός Μητροπόλεως Πειραιώς και η 
προβολή και διάδοσή του πέραν των ορίων της Ιερός 
Μητροπόλεως. 

Άρθρον 4 

Μέσα διά τήν επίτευξιν του σκοπού είναι, ενδεικτι¬ 
κός: 

α) Η ανελλιπής τέλεσις των Αγίων Μυστηρίων και των 
Ιερών Ακολουθιών, κατά την τάξιν και παράδοσιν της 
Ορθοδόξου Εκκλησίας. 

β) Η διοργάνωσις εις τας αίθουσας του Πνευματικού 
Κέντρου, του Ιερού Προσκυνήματος ή αλλαχού, διαλέ¬ 
ξεων, σεμιναρίων, συνεδρίων και άλλων παρεμφερών 
εκδηλώσεων θεολογικού, εκπαιδευτικού, λατρευτικού, 
επικοινωνιακού κλπ. περιεχομένου. 

γ) Η επιλογή και κατάρτισις στελεχών δια την επάν- 
δρωσιν των τομέων ιεραποστολικής δράσεως της Ιερός 
Μητροπόλεως Πειραιώς (κατηχητικά σχολεία, νεανικός 
συναντήσεις, κατασκηνώσεις, έντυπον λόγον και ραδιο¬ 
τηλεοπτικά μέσα επικοινωνίας, πολιτιστικός εκδηλώσεις, 
συμμετοχήν εις Διεκκλησιαστικάς και Διεθνείς Ορθο¬ 
δόξους οργανώσεις νεολαίας κ.α.). 

Άρθρον 5 

1. Το Ιερόν Προσκύνημα τελεί υπό την άμεσον εποπτεί- 
αν και τον έλεγχον της Ιερός Μητροπόλεως Πειραιώς 
και διοικείται υπό πενταμελούς (5/μελούς) Διοικούσης 
Επιτροπής (εφεξής Δ.Ε.) αποτελουμένης: 

α) Εκ του εκάστοτε Μητροπολίτου Πειραιώς ως Προ¬ 
έδρου, αναπληρουμένου υπό του νομίμου αναπληρωτού 
αυτού. 

β) Εκ τεσσάρων (4) μελών κληρικών ή λαϊκών (ανδρών 
ή γυναικών) της Ιερός Μητροπόλεως Πειραιώς, μετά των 
αναπληρωτών αυτών. Τα μέλη ταύτα, μετά των αναπλη¬ 
ρωματικών των, επιλέγονται υπό του οικείου Μητρο¬ 
πολίτου και διορίζονται δια Πράξεως αυτού με θητείαν 
τριών (3) ετών δυναμένην να ανανεωθή. Το αξίωμα των 
μελών της Δ.Ε. είναι τιμητικόν και άμισθον. 

γ) Εις εκ των κληρικών μελών της Δ.Ε. ορίζεται δια 
Πράξεως του οικείου Μητροπολίτου ως Αντιπρόεδρος 
της Δ.Ε., και προεδρεύει καθόσον διάστημα απουσιάζει 
ή κωλύεται των καθηκόντων αυτού. 

2. Η Δ.Ε. κατά την πρώτην αυτής συνεδρίαν, συγκρο¬ 
τείται εις σώμα, εκλέγουσα, εκ των μελών αυτής, τον 
Γραμματέα και τον Ταμίαν. Η Δ.Ε. συνεδριάζει συγκα- 
λουμένη υπό του Προέδρου κατά την κρίσιν αυτού και 
κατά τας εκάστοτε αναφυομένας ανάγκας. 

3. Η Δ.Ε. ευρίσκεται εν απαρτία παρισταμένων απα- 
ραιτήτως του Προέδρου ή του Αναπληρωτού αυτού και 
δύο (2) τουλάχιστον εκ των μελών της. Αι αποφάσεις 
λαμβάνονται κατά πλειοψηφίαν των παρόντων, υπερι- 
σχυούσης εν ισοψηφία της ψήφου του Προέδρου. 

4. Η λειτουργία του Ιερού Προσκυνήματος και της Δ.Ε. 
διέπεται εκ των διατάξεων που ισχύουν αναλογικός 
δια τα Εκκλησιαστικά Συμβούλια των Ενοριακών Ιερών 
Ναών. 

Άρθρον 6 

Η Διοικούσα Επιτροπή έχει τας εξής αρμοδιότητας: 

α) Διοικεί και διαχειρίζεται την εν γένει περιουσίαν 
του Ιερού Προσκυνήματος. 

β) Μεριμνά δια την εύρυθμον λειτουργίαν αυτού. 

γ) Καταρτίζει τον προϋπολογισμόν και απολογισμόν 


του Προσκυνήματος, οι οποίοι εγκρίνονται υπό του Μη- 
τροπολιτικού Συμβουλίου. 

δ) Αποφασίζει δια την πρόσληψιν και την αποζημίωσιν 
του αναγκαιούντος υπηρετούντος προσωπικού. 

ε) Μεριμνά δια την αξιοποίησιν της κινητής και ακινή¬ 
του περιουσίας του Ιερού Προσκυνήματος. 

στ) Ενεργεί τα δέοντα δια την πραγμάτωσιν των σκο¬ 
πών του Ιερού Προσκυνήματος. 

ζ) Αποφασίζει επί παντός προκύπτοντος ζητήματος μή 
προβλεπομένου υπό του παρόντος Κανονισμού. 

Άρθρον 7 

1. Ο Πρόεδρος της Δ.Ε. εκπροσωπεί νομίμως το Ιερόν 
Προσκύνημα εις πάσαν σχέσιν μετά παντός φυσικού ή 
νομικού προσώπου, οργανισμού, ιδρύματος, τραπεζών 
κ.λπ., ως και ενώπιον πόσης Αρχής και των Δικαστηρίων 
παντός βαθμού. 

2. Ο Πρόεδρος υπογράφει όλας τας πράξεις, αι οποί¬ 
οι αφορούν το προσωπικόν, τα χρηματικά εντάλματα, 
παντός είδους τραπεζικός συναλλαγάς και τας πόσης 
φύσεως συμβάσεις, ως και πάν έτερον έγγραφον. 

3. Δια συμβάσεις συνεπαγομένας την εκ μέρους του 
Ιερού Προσκυνήματος εκποίησιν κινητών ή ακινήτων, την 
ανάληψιν εμπραγμάτου βάρους και εγγυητικής ευθύνης, 
απαιτείται ειδική Απόφασις της Δ.Ε. εγκρινομένη υπό 
του Μητροπολιτικού Συμβουλίου. 

4. Τον Πρόεδρον απάντα ή κωλυόμενον αναπληροί ο 
νόμιμος αναπληρωτής του μόνον κατά τας μή εχούσας 
οικονομικόν ή συναλλακτικόν χαρακτήρα πράξεις. Εις 
περίπτωσιν καθ’ ήν ο αναπληρωτής επίσης κωλύεται ή 
απουσιάζει τον Πρόεδρον αναπληροί, μόνον κατά τας 
μή εχούσας οικονομικόν ή συναλλακτικόν χαρακτήρα 
πράξεις, μέλος της Δ.Ε. δϊ Αποφάσεως αυτής. Δια την 
διενέργειαν πράξεων οικονομικού ή συναλλακτικού χα- 
ρακτήρος, εκ μέρους του νομίμου αναπληρωτού του 
Προέδρου ή μέλους της Επιτροπής, απαιτείται ειδική 
Απόφασις της Δ.Ε. και ειδικόν Συμβολαιογραφικόν πλη¬ 
ρεξούσιον του Προέδρου. 

5. Ο Γραμματεύς τηρεί το Βιβλίον Πρωτοκόλλου, το 
Βιβλίον Πρακτικών, και υπογράφει μετά του Προέδρου 
τα Πρακτικά της Δ.Ε. 

6. Ο Ταμίας τηρεί τα αναφερόμενα εις το άρθρον 10 
του παρόντος Κανονισμού υπό στοιχεία γ', δ', ε', στ' 
και ζ' βιβλία. 

7. Ο εκάστοτε Εφημέριος του Ιερού Προσκυνήματος 
τηρεί τα βιβλία των τελουμένων εις το Ιερόν Προσκύ¬ 
νημα μυστηρίων. 

Άρθρον 8 

1. Πόροι του Ιερού Προσκυνήματος είναι: 

α) Αι εισπράξεις εκ κηροπωλήσεως, δίσκων, κυτίων, 
ιεροτελεστιών, εισφορών και αφιερωμάτων. 

β) Αι δωρεαί, προσφοραί, κληρονομίαι, κληροδοσί- 
αι και λοιπαί πόσης φύσεως αφιερώσεις και εισφοραί 
πιστών. 

γ) Αι πρόσοδοι εκ της κινητής και ακινήτου περιου¬ 
σίας του και αι τυχόν επιχορηγήσεις εξ οιουδήποτε 
φορέως. 

2. Αι εισπράξεις των πόρων του Ιερού Προσκυνήματος 
ενεργούνται δια διπλοτύπων Γραμματίων Εισπράξεως 
τεθεωρημένων υπό της Ιερός Μητροπόλεως και αι πλη- 
ρωμαί δϊ ειδικών Ενταλμάτων εις τα οποία επισυνάπτο¬ 
νται άπαντα τα δικαιολογητικά. 

3. Η διαχείρισις γίνεται συμφώνως πρός τας διατάξεις 
αι οποίαι ισχύουν δια τους Ενοριακούς Ναούς. 

Άρθρον 9 

Τα έσοδα του Ιερού Προσκυνήματος διατίθενται: 
α) Δια την συντήρησιν, τον εξωραϊσμόν και την επι¬ 
σκευήν του Ιερού Προσκυνήματος, ως και των παραρ¬ 
τημάτων αυτού. 

β) Δια την μισθοδοσίαν του αναγκαιούντος προσωπικού 
του Ιερού Προσκυνήματος (Ιεροψαλτών, νεωκόρων κλπ.). 

γ) Δια την καταβολήν των νομίμων υποχρεώσεων 
αυτού. 

δ) Δια την πραγμάτωσιν των εν άρθρω 3 αναγραφό¬ 
μενων σκοπών αυτού. 

ε) Δια το Συνοδικόν Μέγαρον ποσοστόν πέντε επί τοίς 
εκατό (5%) επί των ακαθαρίστων εσόδων αυτού. (Κα¬ 
νονισμός υπ’ αριθμ. 102/1998 της Ιερός Συνόδου, Φ.Ε.Κ. 
260/τ.Α720.11.1998). 

στ) Οι δαπάνες του Ιερού Προσκυνήματος προβλέ- 
πονται δί αναγραφής κονδυλίων εις τον ετήσιον Προ¬ 
ϋπολογισμόν, η αναθεώρησις του οποίου επιτρέπεται 
κατά την διάρκειαν του διαχειριστικού έτους, κατόπιν 
ητιολογημένης Αποφάσεως της Δ.Ε. και εγκρίσεως του 
Μητροπολιτικού Συμβουλίου. 

ζ) Δια τυχόν εκποιήσεις κινητών, ακινήτων και τιμαλφών 
στοιχείων, την αποδοχήν ή αποποίησιν δωρεάς, κληρο¬ 
νομιάς ή κληροδοσίας, την σύστασιν ή παραίτησιν εκ 
του δικαιώματος ή υποχρεώσεως εις ακίνητον του Ιε¬ 
ρού Προσκυνήματος, ως και την άσκησιν ενδίκων μέσων, 
εφαρμόζονται αι διατάξεις περί Ιερών Προσκυνημάτων. 

Αρθρον 10 

Δια την λειτουργίαν του Ιερού Προσκυνήματος συνι- 
στώνται αι κάτωθι θέσεις: 

α) Μία (1) θέσις Εφημερίου, διοριζομένου κατά την 
διαδικασίαν του Νόμου. Κατά την κρίσιν του Προέδρου 
και τας ανάγκας του Ιερού Προσκυνήματος δύναται να 
αποσπασθή ως Εφημέριος του ως άνω Προσκυνήματος 
Κληρικός εκ των υπηρετούντων παρά τη Ιερά Μητρο- 
πόλει ή να ορίζεται εκ περιτροπής εφημερία των υπη¬ 
ρετούντων εις γειτονικός ενορίας ιερέων. 

β) Δύο (2) θέσεις ιεροψαλτών και μία (1) θέσις νεω- 
κόρου. 

Άρθρον 11 

1. Η Διοικούσα Επιτροπή τηρεί και εποπτεύει δια του 
Ταμίου και του Γραμματέως τα ως κάτωθι βιβλία: 

α. Βιβλίον Πρωτοκόλλου Εισερχομένης και Εξερχομέ- 
νης Αλληλογραφίας. 

β. Βιβλίον Πρακτικών της Διοικούσης Επιτροπής, 
γ. Βιβλίον εσόδων και εξόδων, 
δ. Στέλεχος διπλοτύπων Γραμματίων Εισπράξεως. 
ε. Στέλεχος διπλοτύπων Ενταλμάτων Πληρωμών, 
στ. Βιβλίον τιμαλφών και λοιπών κινητών περιουσιακών 
στοιχείων. 

ζ. Βιβλίον Κτηματολογίου, εις το οποίον καταγρά¬ 
φονται άπαντα τα ακίνητα περιουσιακά στοιχεία, που 
έχουν τεθεί υπό την διαχείρισιν του Ιερού Προσκυνήμα¬ 
τος, ως ορίζεται δια του υπ’ αριθμ. 8/1979 Κανονισμού 
της Ιεράς Συνόδου της Εκκλησίας της Ελλάδος. 

η. Βιβλία των τελουμένων εν τω Ναώ Ιερών Μυστη¬ 
ρίων. 

2. Τα λογιστικά και ταμειακά βιβλία του Ιερού Προ¬ 
σκυνήματος, ως και τα βιβλία πρακτικών, αριθμούνται 
κατά φύλλον και θεωρούνται, εις το τέλος και προ της 
χρήσεως αυτών, υπό του εκάστοτε Μητροπολίτου Πει¬ 
ραιώς. 


Αρθρον 12 

1. Κατάργησις του Προσκυνήματος ή τροποπο ίησις του 
παρόντος Κανονισμού γίνεται δί Αποφάσεως της Ιεράς 
Συνόδου της Ιεραρχίας της Εκκλησίας της Ελλάδος, 
κατόπιν ομοφώνου Αποφάσεως της Δ.Ε., εγκρινομένης 
υπό του Μητροπολιτικού Συμβουλίου και της Διαρκούς 
Ιεράς Συνόδου, της Συνοδικής ταύτης Αποφάσεως δη- 
μοσιευομένης δια της Εφημερίδος της Κυβερνήσεως 
και του περιοδικού “ΕΚΚΛΗΣΙΑ”. 

2. Εις περίπτωσιν καταργήσεως, άπασα η κινητή και ακί¬ 
νητος περιουσία του Ιερού Προσκυνήματος μετ’ εξόφλησιν 
των εν γένει υποχρεώσεων τούτου, περιέρχεται εις το 
Νομικόν Πρόσωπον της Ιεράς Μητροπόλεως Πειραιώς. 

Άρθρον13 

Ζητήματα μή προβλεπόμενα εις τον παρόντα Κανονισμόν 
ρυθμίζονται δί Αποφάσεων της Διοικούσης Επιτροπής. 

Άρθρον 14 

Η ισχύς του παρόντος άρχεται από της δημοσιεύσεώς 
του εις την Εφημερίδα της Κυβερνήσεως και το περι¬ 
οδικόν ΕΚΚΛΗΣΙΑ”. 

Άρθρον 15 

Εκ των διατάξεων του Κανονισμού τούτου προκαλεί- 
ται δαπάνη μόνον εις βάρος του προϋπολογισμού του 
Νομικού Προσώπου της Ιεράς Μητροπόλεως Πειραιώς 
το ύψος της οποίας δεν δύναται να προσδιορισθή. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήναι, 20η Οκτωβρίου 2009 

Ο Πρόεδρος 
ί Ο Αθηνών ΙΕΡΩΝΥΜΟΣ 

-♦- 

( 2 ) 

Περί ανακηρύξεως ως Προσκυνηματικού, Λειτουργίας - 
Διοικήσεως και Διαχειρίσεως του “Ιερού Προσκυνη- 
ματικού Ναού Αγίων Κωνσταντίνου και Ελένης” της 
Ιερός Μητροπόλεως Πειραιώς. 

Η ΙΕΡΑ ΣΥΝΟΔΟΣ 

ΤΗΣ ΙΕΡΑΡΧΙΑΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 
(ΚΑΝΟΝΙΣΜΟΣ ΥΠ’ ΑΡΙΘΜ. 193/2009). 

Έχουσα υπ’ όψει: 

1. Τας διατάξεις του άρθρου 1 παρ. 4 και 59 του ν. 590/1977 
«Περί Καταστατικού Χάρτου της Εκκλησίας της Ελλάδος». 

2. Την υπ’ αριθμ. 1/2-09Β726.1.2009 Απόφασιν του Μητρο- 
πολιτικού Συμβουλίου της Ιεράς Μητροπόλεως Πειραιώς. 

3. Την υπ’ αριθμ. 430/3.4.2009 Πράξιν και την υπ’ αριθμ. 
467/8.4.2009 Πρότασιν του Σεβασμιωτάτου Μητροπολί¬ 
του Πειραιώς Σεραφείμ. 

4. Την από 3.6.2009 Εγκριτικήν Απόφασιν της Διαρκούς 
Ιεράς Συνόδου. 

5. Την από 16.10.2009 Απόφασιν Αυτής, ψηφίζει: 

Τον υπ’ αριθμ. 193/2009 Κανονισμόν έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 193/2009 
«Περί ανακηρύξεως ως Προσκυνηματικού, 
Λειτουργίας - Διοικήσεως και Διαχειρίσεως του 

“Ιερού Προσκυνηματικού Ναού Αγίων Κωνσταντίνου 
και Ελένης” της Ιεράς Μητροπόλεως Πειραιώς». 

Άρθρον 1 

α) Ο ιστορικός Ιερός Ναός των Αγίων Κωνσταντίνου 
και Ελένης της Ιεράς Μητροπόλεως Πειραιώς, ανεκη- 

ρύχθη ως Προσκυνηματικός συμφώνως πρός την υπ’ 
αριθμ. 1/2-09Β’/26.1.2009 Απόφασιν του Μητροπολιτι- 
κού Συμβουλίου της Ιερός Μητροπόλεως Πειραιώς, και 
την υπ’ αριθμ. 430/3.4.2009 Πράξιν του Σεβασμιωτάτου 
Μητροπολίτου Πειραιώς Σεραφείμ. Διετέλεσε δε Μη- 
τροπολιτικός Ναός της πόλεως του Πειραιώς μετά τον 
βομβαρδισμόν του Καθεδρικού Ιερού Ναού της Αγίας 
Τριάδος Πειραιώς. Ευρισκόμενος εις το ιστορικόν κέ- 
ντρον της πόλεως, τυγχάνει στενά συνυφασμένος μετά 
της ιστορίας αυτής. 

β) Αποτελεί ίδιον Νομικόν Πρόσωπον Ιδιωτικού Δίκαι¬ 
ου, συμφώνως πρός τας διατάξεις των άρθρων 1 παρ. 4 
και 59 του ν. 590/1977 (Φ.Ε.Κ. 146/τχ.Α'/31.5.1977), και υπό 
την επωνυμίαν: «Ιερόν Προσκύνημα Αγίων Κωνσταντίνου 
και Ελένης Πειραιώς», υπάγεται πνευματικώς και διοικη¬ 
τικούς εις την Ιερόν Μητρόπολιν Πειραιώς. 

Άρθρον 2 

Το Ιερόν Προσκύνημα έχει ιδίαν κυκλικήν σφραγίδα 
φέρουσαν εις το κέντρον, εις γραμμικήν απεικόνησιν, 
την εικόνα των Αγίων Κωνσταντίνου και Ελένης με τον 
Τίμιον Σταυρόν, και πέριξ εις δύο κύκλους τας φράσεις: 
“Ιερά Μητρόπολις Πειραιώς” - “Ιερόν Προσκύνημα Αγίων 
Κωνσταντίνου και Ελένης”. 

Άρθρον 3 

Σκοποί του Ιερού Προσκυνήματος είναι: 

α) Η συντήρησις, η επισκευή και ο εξωραϊσμός του 
Ιερού Ναού και των παραρτημάτων αυτού. 

β) Η συμβολή εις το πνευματικόν, φιλανθρωπικόν και 
κοινωνικόν έργον της Ιερός Μητροπόλεως. 

γ) Η καλλιέργεια και προαγωγή του λειτουργικού, 
θεολογικού, εποικοδομητικού, φιλανθρωπικού, επικοι- 
νωνιακού, πολιτιστικού και εν γένει του ιεραποστολι¬ 
κού έργου της τοπικής Εκκλησίας της Μητροπολιτικής 
περιφέρειας της Ιερός Μητροπόλεως Πειραιώς και η 
προβολή και διάδοσή του πέραν των ορίων της Ιερός 
Μητροπόλεως. 

Άρθρον 4 

Μέσα δια την επίτευξιν του σκοπού είναι, ενδεικτι- 
κώς: 

α) Η ανελλιπής τέλεσις των Αγίων Μυστηρίων και των 
Ιερών Ακολουθιών, κατά την τάξιν και παράδοσιν της 
Ορθοδόξου Εκκλησίας. 

β) Η διοργάνωσις εις τας αιθούσας του Πνευματικού 
Κέντρου, του Ιερού Προσκυνήματος ή αλλαχού, διαλέ¬ 
ξεων, σεμιναρίων, συνεδρίων και άλλων παρεμφερών 
εκδηλώσεων θεολογικού, εκπαιδευτικού, λατρευτικού, 
επικοινωνιακού κλπ. περιεχομένου. 

γ) Η επιλογή και κατάρτισις στελεχών δια την επάν- 
δρωσιν των τομέων ιεραποστολικής δράσεως της Ιερός 
Μητροπόλεως Πειραιώς (κατηχητικά σχολεία, νεανικός 
συναντήσεις, κατασκηνώσεις, έντυπον λόγον και ραδιο¬ 
τηλεοπτικά μέσα επικοινωνίας, πολιτιστικός εκδηλώσεις, 
συμμετοχήν εις Διεκκλησιαστικάς και Διεθνείς Ορθο¬ 
δόξους οργανώσεις νεολαίας κ.α.). 

Άρθρον 5 

1. Το Ιερόν Προσκύνημα τελεί υπό την άμεσον εποπτεί- 
αν και τον έλεγχον της Ιερός Μητροπόλεως Πειραιώς 
και διοικείται υπό πενταμελούς (5/μελούς) Διοικούσης 
Επιτροπής (εφεξής Δ.Ε.) αποτελουμένης: 


α) Εκ του εκάστοτε Μητροπολίτου Πειραιώς ως Προ¬ 
έδρου, αναπληρουμένου υπό του νομίμου αναπληρωτού 
αυτού. 

β) Εκ τεσσάρων (4) μελών κληρικών ή λαϊκών (ανδρών 
ή γυναικών) της Ιερός Μητροπόλεως Πειραιώς, μετά των 
αναπληρωτών αυτών. Τα μέλη ταύτα, μετά των αναπλη¬ 
ρωματικών των, επιλέγονται υπό του οικείου Μητρο¬ 
πολίτου και διορίζονται δια Πράξεως αυτού με θητείαν 
τριών (3) ετών δυναμένην να ανανεωθή. Το αξίωμα των 
μελών της Δ.Ε. είναι τιμητικόν και άμισθον. 

γ) Εις εκ των κληρικών μελών της Δ.Ε. ορίζεται δια 
Πράξεως του οικείου Μητροπολίτου, ως Αντιπρόεδρος 
της Δ.Ε., και προεδρεύει καθόσον διάστημα απουσιάζει 
ή κωλύεται των καθηκόντων αυτού. 

2. Η Δ.Ε. κατά την πρώτην αυτής συνεδρίαν, συγκρο¬ 
τείται εις σώμα, εκλέγουσα, εκ των μελών αυτής, τον 
Γραμματέα και τον Ταμίαν. Η Δ.Ε. συνεδριάζει συγκα- 
λουμένη υπό του Προέδρου κατά την κρίσιν αυτού και 
κατά τας εκάστοτε αναφυομένας ανάγκας. 

3. Η Δ.Ε. ευρίσκεται εν απαρτία παρισταμένων απα- 
ραιτήτως του Προέδρου ή του Αναπληρωτού αυτού, και 
δύο (2) τουλάχιστον εκ των μελών της. Αι αποφάσεις 
λαμβάνονται κατά πλειοψηφίαν των παρόντων, υπερι- 
σχυούσης εν ισοψηφία της ψήφου του Προέδρου. 

4. Η λειτουργία του Ιερού Προσκυνήματος και της 
Δ.Ε. διέπεται εκ των διατάξεων που ισχύουν αναλογι- 
κώς δια τα Εκκλησιαστικά Συμβούλια των Ενοριακών 
Ιερών Ναών. 

Άρθρον 6 

Η Διοικούσα Επιτροπή έχει τας εξής αρμοδιότητας: 
α) Διοικεί και διαχειρίζεται την εν γένει περιουσίαν 
του Ιερού Προσκυνήματος, 
β) Μεριμνά δια την εύρυθμον λειτουργίαν αυτού, 
γ) Καταρτίζει τον προϋπολογισμόν και απολογισμόν 
του Προσκυνήματος, οι οποίοι εγκρίνονται υπό του Μη- 
τροπολιτικού Συμβουλίου. 

δ) Αποφασίζει δια την πρόσληψιν και την αποζημίωσιν 
του αναγκαιούντος υπηρετούντος προσωπικού. 

ε) Μεριμνά δια την αξιοποίησιν της κινητής και ακινή¬ 
του περιουσίας του Ιερού Προσκυνήματος. 

στ) Ενεργεί τα δέοντα δια την πραγμάτωσιν των σκο¬ 
πών του Ιερού Προσκυνήματος. 

ζ) Αποφασίζει επί παντός προκύπτοντος ζητή¬ 
ματος μή προβλεπομένου υπό του παρόντος Κα¬ 
νονισμού. 

Άρθρον 7 

1. Ο Πρόεδρος της Δ.Ε. εκπροσωπεί νομίμως το Ιερόν 
Προσκύνημα εις πάσαν σχέσιν μετά παντός φυσικού ή 
νομικού προσώπου, οργανισμού, ιδρύματος, τραπεζών 
κ.λπ., ως και ενώπιον πόσης Αρχής και των Δικαστηρίων 
παντός βαθμού. 

2. Ο Πρόεδρος υπογράφει όλας τας πράξεις, αι οποί¬ 
οι αφορούν το προσωπικόν, τα χρηματικά εντάλματα, 
παντός είδους τραπεζικός συναλλαγάς και τας πόσης 
φύσεως συμβάσεις, ως και πάν έτερον έγγραφον. 

3. Δια συμβάσεις συνεπαγομένας την εκ μέρους του 
Ιερού Προσκυνήματος εκποίησιν κινητών ή ακινήτων, την 
ανάληψιν εμπραγμάτου βάρους και εγγυητικής ευθύνης, 
απαιτείται ειδική Απόφασις της Δ.Ε. εγκρινομένη υπό 
του Μητροπολιτικού Συμβουλίου. 

4. Τον Πρόεδρον απάντα ή κωλυόμενον αναπληροί ο 
νόμιμος αναπληρωτής του μόνον κατά τας μη εχούσας 
οικονομικόν ή συναλλακτικόν χαρακτήρα πράξεις. Εις 
περίπτωσιν καθ’ ήν ο αναπληρωτής επίσης κωλύεται ή 
απουσιάζει τον Πρόεδρον αναπληροί, μόνον κατά τας 
μή εχούσας οικονομικόν ή συναλλακτικόν χαρακτήρα 
πράξεις, μέλος της Δ.Ε. δί Αποφάσεως αυτής. Δια την 
διενέργειαν πράξεων οικονομικού ή συναλλακτικού χα- 
ρακτήρος, εκ μέρους του νομίμου αναπληρωτού του 
Προέδρου ή μέλους της Επιτροπής, απαιτείται ειδική 
Απόφασις της Δ.Ε. και ειδικόν Συμβολαιογραφικόν πλη¬ 
ρεξούσιον του Προέδρου. 

5. Ο Γραμματεύς τηρεί το Βιβλίον Πρωτοκόλλου, το 
Βιβλίον Πρακτικών, και υπογράφει μετά του Προέδρου 
τά Πρακτικά της Δ.Ε. 

6. Ο Ταμίας τηρεί τα αναφερόμενα εις το άρθρον 10 
του παρόντος Κανονισμού υπό στοιχεία γ', δ', ε', στ' 
και ζ' βιβλία. 

7. Ο εκάστοτε Εφημέριος του Ιερού Προσκυνήματος 
τηρεί τα βιβλία των τελουμένων εις το Ιερόν Προσκύ¬ 
νημα μυστηρίων. 

Άρθρον 8 

1. Πόροι του Ιερού Προσκυνήματος είναι: 

α) Αι εισπράξεις εκ κηροπωλήσεως, δίσκων, κυτίων, 
ιεροτελεστιών, εισφορών και αφιερωμάτων. 

β) Αι δωρεαί, προσφοραί, κληρονομίαι, κληροδοσί- 
αι και λοιπαί πάσης φύσεως αφιερώσεις και εισφοραί 
πιστών. 

γ) Αι πρόσοδοι εκ της κινητής και ακινήτου περιουσίας 
του και αι τυχόν επιχορηγήσεις εξ οιουδήποτε φορέως. 

2. Αι εισπράξεις των πόρων του Ιερού Προσκυνήματος 
ενεργούνται δια διπλοτύπων Γραμματίων Εισπράξεως 
τεθεωρημένων υπό της Ιεράς Μητροπόλεως και αι πλη- 
ρωμαί δί ειδικών Ενταλμάτων εις τα οποία επισυνάπτο¬ 
νται άπαντα τα δικαιολογητικά. 

3. Η διαχείρισις γίνεται συμφώνως πρός τας διατάξεις 
αι οποίαι ισχύουν δια τους Ενοριακούς Ναούς. 

Άρθρον 9 

Τα έσοδα του Ιερού Προσκυνήματος διατίθενται: 

α) Δια την συντήρησιν, τον εξωραϊσμόν και την επι¬ 
σκευήν του Ιερού Προσκυνήματος, ως και των παραρ¬ 
τημάτων αυτού. 

β) Δια την μισθοδοσίαν του αναγκαιούντος προσωπι¬ 
κού του Ιερού Προσκυνήματος (Ιεροψαλτών, νεωκόρων 
κ.λπ.). 

γ) Δια την καταβολήν των νομίμων υποχρεώσεων 
αυτού. 

δ) Δια την πραγμάτωσιν των εν άρθρω 3 αναγραφο- 
μένων σκοπών αυτού. 

ε) Δια το Συνοδικόν Μέγαρον ποσοστόν πέντε επί τοις 
εκατό (5%) επί των ακαθαρίστων εσόδων αυτού (Κα¬ 
νονισμός υπ’ αριθμ. 102/1998 της Ιεράς Συνόδου, Φ.Ε.Κ. 
260/τχ.Α720.11.1998). 

στ) Οι δαπάνες του Ιερού Προσκυνήματος προβλέ- 
πονται δί αναγραφής κονδυλίων εις τον ετήσιον Προ¬ 
ϋπολογισμόν, η αναθεώρησις του οποίου επιτρέπεται 
κατά την διάρκειαν του διαχειριστικού έτους, κατόπιν 
ητιολογημένης Αποφάσεως της Δ.Ε. και εγκρίσεως του 
Μητροπολιτικού Συμβουλίου. 

ζ) Δια τυχόν εκποιήσεις κινητών, ακινήτων και τιμαλ¬ 
φών στοιχείων, την αποδοχήν ή αποποίησιν δωρεάς, 
κληρονομιάς ή κληροδοσίας, την σύστασιν ή παραίτη- 


σιν εκ του δικαιώματος ή υποχρεώσεως εις ακίνητον 
του Ιερού Προσκυνήματος, ως και την άσκησιν ενδίκων 
μέσων, εφαρμόζονται αι διατάξεις περί Ιερών Προσκυ¬ 
νημάτων. 

Άρθρον10 

Δια την λειτουργίαν του Ιερού Προσκυνήματος συνι- 
στώνται αι κάτωθι θέσεις: 

α) Μία (1) θέσις Εφημερίου, διοριζομένου κατά την 
διαδικασίαν του Νόμου. Κατά την κρίσιν του Προέδρου 
και τας ανάγκας του Ιερού Προσκυνήματος δύναται να 
αποσπασθή ως Εφημέριος του ως άνω Προσκυνήματος 
Κληρικός εκ των υπηρετούντων παρά τη Ιερά Μητρο- 
πόλει ή να ορίζεται εκ περιτροπής εφημερία των υπη¬ 
ρετούντων εις γειτονικός ενορίας ιερέων. 

β) Δύο (2) θέσεις ιεροψαλτών και μία (1) θέσις νεω- 
κόρου. 

Άρθρον 11 

1. Η Διοικούσα Επιτροπή (Δ.Ε.) τηρεί και εποπτεύει δια 
του Ταμίου και του Γραμματέως τα ως κάτωθι βιβλία: 

α. Βιβλίον Πρωτοκόλλου Εισερχομένης και Εξερχομέ- 
νης Αλληλογραφίας. 

β. Βιβλίον Πρακτικών της Διοικούσης Επιτροπής. 

γ. Βιβλίον εσόδων και εξόδων. 

δ. Στέλεχος διπλοτύπων Γ ραμματίων Εισπράξεως. 

ε. Στέλεχος διπλοτύπων Ενταλμάτων Πληρωμών. 

στ. Βιβλίον τιμαλφών και λοιπών κινητών περιουσιακών 
στοιχείων. 

ζ. Βιβλίον Κτηματολογίου, εις το οποίον καταγρά¬ 
φονται άπαντα τα ακίνητα περιουσιακά στοιχεία, που 
έχουν τεθεί υπό την διαχείρισιν του Ιερού Προσκυνήμα¬ 
τος, ως ορίζεται δια του υπ’ αριθμ. 8/1979 Κανονισμού 
της Ιεράς Συνόδου της Εκκλησίας της Ελλάδος. 

η. Βιβλία των τελουμένων εν τω Ναώ Ιερών Μυστη¬ 
ρίων. 

2. Τα λογιστικά και ταμειακά βιβλία του Ιερού Προσκυ¬ 
νήματος, ως και τα βιβλία πρακτικών, αριθμούνται κατά 
φύλλον και θεωρούνται, εις το τέλος και προ της χρήσεως 
αυτών, υπό του εκάστοτε Μητροπολίτου Πειραιώς. 

Άρθρον 12 

1. Κατάργησις του Προσκυνήματος ή τροποποίησις του 
παρόντος Κανονισμού γίνεται δί Αποφάσεως της Ιεράς 
Συνόδου της Ιεραρχίας της Εκκλησίας της Ελλάδος, 
κατόπιν ομοφώνου Αποφάσεως της Δ.Ε., εγκρινομένης 
υπό του Μητροπολιτικού Συμβουλίου και της Διαρκούς 
Ιεράς Συνόδου, της Συνοδικής ταύτης Αποφάσεως δη- 
μοσιευομένης δια της Εφημερίδος της Κυβερνήσεως 
και του περιοδικού “ΕΚΚΛΗΣΙΑ”. 

2. Εις περίπτωσιν καταργήσεως, άπασα η κινητή και 
ακίνητος περιουσία του Ιερού Προσκυνήματος μετ’ εξό- 
φλησιν των εν γένει υποχρεώσεων τούτου, περιέρχε¬ 
ται εις το Νομικόν Πρόσωπον της Ιεράς Μητροπόλεως 
Πειραιώς. 

Αρθρον13 

Ζητήματα μή προβλεπόμενα εις τον παρόντα Κα¬ 
νονισμόν ρυθμίζονται δί Αποφάσεων της Διοικούσης 
Επιτροπής. 

Αρθρον 14 

Η ισχύς του παρόντος άρχεται από της δημοσιεύσεώς 
του εις την Εφημερίδα της Κυβερνήσεως και το περι¬ 
οδικόν ΕΚΚΛΗΣΙΑ”. 

Άρθρον15 

Εκ των διατάξεων του Κανονισμού τούτου προκαλεί- 
ται δαπάνη μόνον εις βάρος του προϋπολογισμού του 
Νομικού Προσώπου της Ιεράς Μητροπόλεως Πειραιώς 
το ύψος της οποίας δεν δύναται να προσδιορισθή. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήναι, 20η Οκτωβρίου 2009 
Ο Πρόεδρος 

| Ο Αθηνών ΙΕΡΩΝΥΜΟΣ 

-♦- 

(3) 

Περί Συστάσεως, Λειτουργίας και Διαχειρίσεως του “Ιερού 
Προσκυνηματικού Ναού Αγίων Ιάσονος και Σωσιπά- 
τρου’’ της Ιεράς Μητροπόλεως Κερκύρας και Παξών. 

Η ΙΕΡΑ ΣΥΝΟΔΟΣ 

ΤΗΣ ΙΕΡΑΡΧΙΑΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 
(ΚΑΝΟΝΙΣΜΟΣ ΥΠ’ ΑΡΙΘΜ. 194/2009). 

Έχουσα υπ’ όψει: 

1. Τας διατάξεις του άρθρου 59 του ν. 590/1977 «Περί 
Καταστατικού Χάρτου της Εκκλησίας της Ελλάδος». 

2. Το υπ’ αριθμ. 3683/14.12.2006 έγγραφον της Ιεράς 
Συνόδου της Εκκλησίας της Ελλάδος. 

3. Την υπ’ αριθμ. 1951/2008 Απόφασιν του 2ου Τμήμα¬ 
τος του Εφετείου Αθηνών. 

4. Την υπ’ αριθμ. 123/20/23.1.2009 Πρότασιν του 
Σεβασμιωτάτου Μητροπολίτου Κερκύρας και Παξών 
Νεκταρίου. 

5. Την από 10.3.2009 Εγκριτικήν Απόφασιν της Διαρκούς 
Ιεράς Συνόδου. 

4. Την από 16.10.2009 Απόφασιν Αυτής, ψηφίζει: 

Τον υπ’ αριθμ. 194/2009 Κανονισμόν έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 194/2009 

«ΠΕΡΙ ΣΥΣΤΑΣΕΩΣ, ΛΕΙΤΟΥΡΓΙΑΣ, ΚΑΙ ΔΙΑΧΕΙΡΙΣΕΩΣ 
ΤΟΥ “ΙΕΡΟΥ ΠΡΟΣΚΥΝΗΜΑΤΙΚΟΥ ΝΑΟΥ 
ΑΓΙΩΝ ΙΑΣΟΝΟΣ ΚΑΙ ΣΩΣΙΠΑΤΡΟΥ” 

ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΕΡΚΥΡΑΣ ΚΑΙ ΠΑΞΩΝ» 

Άρθρον1 

Ο Ιερός Ναός Αγίων Ιάσονος και Σωσιπάτρου Κερκύρας 
αποτελεί Ιερόν Προσκύνημα και ίδιον Νομικόν Πρόσωπον, 
κατά την έννοιαν των Διατάξεων του άρθρου 1 παρ. 4 
και του άρθρου 59 του ν. 590/1977 «Περί Καταστατικού 
Χάρτου της Εκκλησίας της Ελλάδος» υπαγόμενον εις την 
Ιεράν Μητρόπολιν Κερκύρας και Παξών, κέκτηται δε ιδίαν 
σφραγίδα φέρουσαν εις το μέσον την εικόνα των Αγίων 
Ιάσονος και Σωσιπάτρου και εις κύκλον τας λέξεις: «ΙΕΡΑ 
ΜΗΤΡΟΠΟΛΙΣ ΚΕΡΚΥΡΑΣ ΚΑΙ ΠΑΞΩΝ - ΙΕΡΟΝ ΠΡΟΣΚΥ¬ 
ΝΗΜΑ ΑΓΙΩΝ ΙΑΣΟΝΟΣ ΚΑΙ ΣΩΣΙΠΑΤΡΟΥ». 

Αρθρον 2 

Σκοποί του Ιερού Προσκυνήματος είναι: 

α) Η συντήρησις, η επισκευή και ο εξωραϊσμός του 
Ιερού Ναού και των παραρτημάτων αυτού. 

β) Η ανελλιπής τέλεσις της θείας Λειτουργίας, των υπο¬ 
λοίπων ιερών Μυστηρίων και Ακολουθιών κατά την τάξιν 
και παράδοσιν της Ορθοδόξου Ανατολικής Εκκλησίας. 

γ) Η συμβολή εις το πνευματικόν, φιλανθρωπικόν και 
κοινωνικόν έργον της Ιεράς Μητροπόλεως. 


Άρθρον 3 

1. Το Ιερόν Προσκύνημα τελεί υπό την άμεσον εποπτεί- 
αν και τον έλεγχον της Ιεράς Μητροπόλεως Κερκύρας 
και Παξών και διοικείται υπό πενταμελούς (5/μελούς) 
Διοικητικής και Διαχειριστικής Επιτροπής (εφεξής Δ.Δ.Ε.) 
αποτελουμένης: 

α) Εκ του εκάστοτε Μητροπολίτου Κερκύρας και Πα¬ 
ξών, ως Προέδρου. 

β) Εκ του εκάστοτε Εφημερίου (Προϊσταμένου) του 
Ιερού Προσκυνήματος, ο οποίος διορίζεται υπό του Μη¬ 
τροπολίτου και Προέδρου της Δ.Δ.Ε. 

γ) Εκ τριών (3) λαϊκών μελών επιλεγομένων εξ ευϋπο- 
λήπτων προσώπων, κατοίκων της νήσου Κερκύρας. 

Τα λαϊκά μέλη με τα αντίστοιχα αναπληρωματικά 
τους επιλέγονται υπό του οικείου Μητροπολίτου και 
διορίζονται διά πράξεως αυτού με θητείαν τριών (3) 
ετών δυναμένην να ανανεωθή. Το αξίωμα των μελών 
της Δ.Δ.Ε. είναι τιμητικόν και άμισθον. 

2. Εις περίπτωσιν κατά την οποίαν μέλος του Δ.Δ.Ε. 
κωλύεται εις την άσκησιν των καθηκόντων αυτού ή δεν 
ανταποκρίνεται εις τας υποχρεώσεις που απορρέουν εξ 
αυτών, αντικαθίσταται δί αποφάσεως του Μητροπολί¬ 
του, κατόπιν ητιολογημένης εισηγήσεως αυτού εις την 
Δ.Δ.Ε. Ενδεικτικώς λόγοι δια την παύσιν ή αντικατάστα- 
σιν Μέλους είναι: η αδικαιολόγητος απουσία αυτού εκ 
τριών συνεδριάσεων του Δ.Δ.Ε., ή μη συνεργασιμότης, ή 
αδικαιολόγητος άρνησις υπογραφής Πρακτικών, ή άλλαι 
αντιδεοντολογικοί πράξεις που δεν συνάδουν με το 
φιλάνθρωπον και χριστιανικόν πνεύμα. 

Λόγοι αυτοδίκαιος εκπτώσεως Μέλους της Δ.Δ.Ε. είναι 
η τελεσίδικος καταδίκη εις αξιόποινον πράξιν πλήν των 
πταισματικών ή πλημελημάτων εξ αμελείας, η στέρησις 
των πολιτικών δικαιωμάτων δϊ οιονδήποτε λόγον, ή/και 
της ικανότητος πρός δικαιοπραξίαν ή ο περιορισμός 
αυτής. Εις τας ανωτέρω περιπτώσεις εκπτώσεως ο Μη¬ 
τροπολίτης οφείλει να διορίζη νέον Μέλος της Δ.Δ.Ε. 

3. Η Δ.Δ.Ε. κατά την πρώτην αυτής Συνεδρίαν, συγκρο¬ 
τείται εις σώμα εκλέγουσα μεταξύ των μελών αυτής τον 
Γραμματέα και τον Ταμίαν. 

4. Η Δ.Δ.Ε. συγκαλουμένη υπό του Προέδρου συνε¬ 
δριάζει κατά την κρίσιν αυτού και κατά τας εκάστοτε 
παρουσιαζομένας ανάγκας, έχει δε απαρτίαν όταν πα- 
ρίσταται απαραιτήτως ο Σεβασμιώτατος Πρόεδρος και 
δύο (2) τουλάχιστον εκ των μελών αυτής. 

5. Αι Αποφάσεις λαμβάνονται κατά πλειοψηφίαν των 
παρόντων, και εις περίπτωσιν ισοψηφίας υπερισχύει η 
ψήφος του Προέδρου. 

Άρθρον 4 

Η Διοικητική και Διαχειριστική Επιτροπή, έχει τας εξής 
αρμοδιότητας : 

α) Διοικεί και διαχειρίζεται την εν γένει περιουσίαν 
του Προσκυνήματος. 

β) Μεριμνά διά την εύρυθμον λειτουργίαν του Ιερού 
Προσκυνήματος. 

γ) Καταρτίζει τον προϋπολογισμόν και απολογισμόν 
αυτού, τους οποίους υποβάλλει πρός έγκρισιν εις το 
Μητροπολιτικόν Συμβούλιον. 

δ) Αποφασίζει διά την πρόσληψιν του αναγκαιούντος 
υπηρεσιακού προσωπικού. 

ε) Μεριμνά διά την προστασίαν και αξιοποίησιν της 
κινητής και ακινήτου περιουσίας αυτού. 

στ) Ενεργεί τά δέοντα διά τήν πραγμάτωσιν των σκο¬ 
πών του Ιερού Προσκυνήματος. 

στ) Αποφασίζει διά παν έτερον θέμα, το οποίον προ¬ 
κύπτει και δεν προβλέπεται εις τον παρόντα Κανονι¬ 
σμόν. 

Άρθρον 5 

Τα διοικητικά και λογιστικά βιβλία του Ιερού Προσκυ¬ 
νήματος, ως και το βιβλίο πρακτικών της Δ.Δ.Ε., αριθ- 
μούνται κατά ψύλλον και θεωρούνται εις το τέλος και 
πρό της χρήσεως αυτών υπό της Ιεράς Μητροπόλεως 
Κερκύρας και Παξών. 

Τα τηρούμενα βιβλία είναι: 

1. Βιβλίον Πρωτοκόλλου εισερχομένης και εξερχομέ- 
νης Αλληλογραφίας. 

2. Βιβλίον Αποφάσεων της Διοικητικής και Διαχειρι¬ 
στικής Επιτροπής 

3. Βιβλίον Ταμείου Εσόδων και Εξόδων. 

4. Στελέχη διπλοτύπων Γραμματίων Εισπράξεων. 

5. Στελέχη διπλοτύπων Ενταλμάτων Πληρωμών. 

6. Βιβλίον αφιερωμάτων και τιμαλφών. 

7. Βιβλίον τελουμένων εις τον Ιερόν Ναόν Ιερών Μυ¬ 
στηρίων. 

8. Βιβλίον Κτηματολογίου (κινητών και ακινήτων περι¬ 
ουσιακών στοιχείων του Ιερού Προσκυνήματος). 

Άρθρον 6 

Καθήκοντα των μελών της Δ.Δ.Ε. 

1. Καθήκοντα Προέδρου: 

α) Ο Πρόεδρος της Διοικητικής και Διαχειριστικής 
Επιτροπής ή εις περίπτωσιν απουσίας ή κωλύμματος 
τούτου, ο νόμιμος αναπληρωτής του, εκπροσωπεί νομί- 
μως το Ιερόν Προσκύνημα εις πάσαν σχέσιν μετά παντός 
φυσικού ή νομικού προσώπου, οργανισμού, ιδρύματος, 
τραπεζών κ,λπ., ως και ενώπιον πόσης Αρχής και των 
Δικαστηρίων παντός βαθμού. 

β) Ο Πρόεδρος υπογράφει όλας τας πράξεις, αι οποίαι 
αφορούν εις το προσωπικόν, τα χρηματικά εντάλματα, 
παντός είδους τραπεζικές συναλλαγές και τας πόσης 
φύσεως συμβάσεις, ως και πάν έτερον έγγραφον. Διά 
συμβάσεις συνεπαγομένας την εκ μέρους του Ιερού 
Προσκυνήματος εκποίησιν κινητών ή ακινήτων, την 
ανάληψιν εμπραγμάτου βάρους και εγγυητικής ευθύνης 
απαιτείται ειδική Απόφασις της Διοικητικής και Διαχει¬ 
ριστικής Επιτροπής εγκρινομένης υπό του Μητροπολι- 
τικού Συμβουλίου. 

γ) Τον Πρόεδρον απάντα ή κωλυόμενον μόνον κατά 
τάς μή εχούσας οικονομικόν ή συναλλακτικόν χαρα¬ 
κτήρα πράξεις, αναπληροί μέλος της Διοικητικής και 
Διαχειριστικής Επιτροπής, οριζόμενον δί Αποφάσεως 
αυτής. Δια την διενέργειαν πράξεων οικονομικού ή συ¬ 
ναλλακτικού χαρακτήρα εκ μέρους της Επιτροπής, από 
μέλος το οποίον αναπληροί τον Πρόεδρον, απαιτείται 
ειδική απόφασις της Διοικητικής και Διαχειριστικής Επι¬ 
τροπής και ειδικόν συμβολαιογραφικόν πληρεξούσιον 
του Προέδρου. 

2. Ο Γραμματεύς τηρεί το Βιβλίον Πρωτοκόλλου, το 
Αρχείον και την σφραγίδα του Ιερού Προσκυνήματος, 
συνυπογράφει δε μετά του Προέδρου την Αλληλογρα¬ 
φίαν και το Βιβλίον Πρακτικών της Διοικητικής και Δι¬ 
αχειριστικής Επιτροπής. 

3.0 Ταμίας είναι υπεύθυνος διά την οικονομικήν διαχεί- 
ρησιν του Ιερού Προσκυνήματος και την ασφαλή τήρηση 
των κάτωθι διοικητικών και λογιστικών βιβλίων, ήτοι: 

α) Βιβλίον Ταμείου Εσόδων και Εξόδων του Ιερού Προ¬ 
σκυνήματος. 

β) Στελέχη διπλοτύπων Γ ραμματίων Εισπράξεων. 


γ) Στελέχη διπλοτύπων Ενταλμάτων Πληρωμών, 
δ) Βιβλίον αφιερωμάτων και τιμαλφών αυτού, 
ε) Βιβλίον Κτηματολογίου, εις το οποίον καταγράφονται 
άπαντα τα κινητά και ακίνητα περιουσιακά στοιχεία, τα 
οποία έχουν τεθεί υπό τη διαχείριση του Ιερού Προσκυνή¬ 
ματος, όπως ορίζεται διά του υπ’ αριθμ. 8/1979 Κανονισμού 
«Περί Ιερών Ναών και Ενοριών» της Ιεράς Συνόδου της 
Εκκλησίας της Ελλάδος (Φ.Ε.Κ.1/τ.Α75.1.1980). 

4) Ο εκάστοτε Εφημέριος (Προϊστάμενος) του Ιερού 
Προσκυνήματος, τηρεί τα βιβλία των τελουμένων εις το 
Ιερόν Προσκύνημα Ιερών Μυστηρίων. 

Άρθρον 7 

1. Πόροι του Ιερού Προσκυνήματος είναι: 
α) Αι εκ κηρού εισπράξεις. 

β) Αι εκ δίσκων και κυτίων εισπράξεις, 
γ) Αι εξ ιεροτελεστιών εισπράξεις, 
δ) Αι εισφοραί εκ των εκποιήσεων τιμαλφών και αφι¬ 
ερωμάτων. 

ε) Αι δωρεαί, προσφοραί, κληρονομίαι, κληροδοσίαι και 
λοιπαί πάσης φύσεως αφιερώσεις και εισφοραί πιστών. 

στ) Αι πρόσοδοι εκ της κινητής και ακινήτου περιου¬ 
σίας αυτού. 

ζ) Αι τυχόν επιχορηγήσεις εξ οιουδήποτε φορέως. 

2. Αι εισπράξεις των πόρων του Ιερού Προσκυνήματος 
ενεργούνται δια διπλοτύπων Γραμματίων Εισπράξεως 
θεωρημένων υπό της Ιεράς Μητροπόλεως, και αι πληρω- 
μαί δί Ενταλμάτων εις τα οποία επισυνάπτονται άπαντα 
τα παραστατικά στοιχεία. 

3. Η διαχείρησις γίνεται συμφώνως πρός τας διατά¬ 
ξεις, αι οποίαι ισχύουν, διά τους Ενοριακούς Ναούς. 

Αρθρον 8 

Τα έσοδα του Ιερού Προσκυνήματος διατίθενται: 
α) Διά την συντήρησιν, τον εξωράίσμόν και την επι¬ 
σκευήν του Ιερού Προσκυνήματος και των παραρτημά¬ 
των αυτού. 

β) Διά την μισθοδοσίαν του αναγκαιούντος προσωπι¬ 
κού του Ιερού Προσκυνήματος. 

γ) Διά την καταβολήν των νομίμων υποχρεώσεων 
αυτού. 

δ) Διά την πραγμάτωσιν όλων των σκοπών του Ιερού 
Προσκυνήματος, των αναφερομένων εις το άρθρον 2 
του παρόντος Κανονισμού. 

ε) Διά την κάλυψιν οιασδήποτε παρουσιαζομένης ετέρας 
ανάγκης, κατόπιν αιτιολογημένης προτάσεως και αποφά¬ 
σεως της Διοικητικής και Διαχειριστικής Επιτροπής. 

στ) Υπέρ του Συνοδικού Μεγάρου ποσοστόν πέντε επί 
τοις εκατό (5%) επί των ακαθαρίστων εισπράξεων αυ¬ 
τού, συμφώνως πρός το άρθρον 1 του υπ’ αριθμ. 102/1998 
Κανονισμού (Φ.Ε.Κ.260/τχ.Α7 20.11.1998). 

Αρθρον 9 

Δια την λειτουργίαν του Ιερού Προσκυνήματος συνι- 
στώνται αι κάτωθι θέσεις: 

α) Μία θέσις Εφημερίου, διοριζομένου κατά την διαδι¬ 
κασίαν του νόμου. Κατά την κρίσιν του Προέδρου και τάς 
ανάγκας του Ιερού Προσκυνήματος δύναται να αποσπασθεί 
ώς Εφημέριος του ώς άνω Προσκυνήματος Κληρικός εκ 
των υπηρετούντων εις την Ιεράν Μητρόπολιν Κερκύρας και 
Παξών διά Πράξεως του Σεβασμιωτάτου Μητροπολίτου, 
β) Δύο θέσεις Ιεροψαλτών και μία θέσις νεωκόρου. 

Αρθρον10 

Ζητήματα τα οποία ανακύπτουν κατά την λειτουργίαν 
του Ιερού Προσκυνήματος και δεν προβλέπονται εις τον 

παρόντα Κανονισμόν, ρυθμίζονται δί Αποφάσεων της 
Διοικητικής και Διαχειριστικής Επιτροπής εγκρινομένων 
υπό του Σεβασμιωτάτου Προέδρου. 

Άρθρον 11 

1. Κατάργησις του Ιερού Προσκυνήματος, ή τροποποίη- 
σις του παρόντος Κανονισμού γίνεται δί αποφάσεως της 
Ιερός Συνόδου της Ιεραρχίας της Εκκλησίας της Ελλάδος, 
κατόπιν ομοφώνου αποφάσεως της Δ.Δ.Ε., εγκρινομένης 
υπό του Μητροπολιτικού Συμβουλίου και της Διαρκούς 
Ιερός Συνόδου, δημοσιευομένης διά της Εφημερίδος της 
Κυβερνήσεως και του περιοδικού «ΕΚΚΛΗΣΙΑ». 

2. Εις περίπτωσιν καταργήσεως άπασα η κινητή και ακίνη¬ 
τος περιουσία του Ιερού Προσκυνήματος, μετ’ εξώφλησιν των 
εν γένει υποχρεώσεων τούτου, περιέρχεται εις το Νομικόν 
Πρόσωπον της Ιεράς Μητροπόλεως Κερκύρας και Παξών και 
διατίθεται διά κοινωφελείς και φιλανθρωπικούς σκοπούς. 

Άρθρον12 

Η ισχύς του παρόντος Κανονισμού άρχεται από της 
δημοσιεύσεώς του εις την Εφημερίδα της Κυβερνήσεως 
και το επίσημον Δελτίον της Εκκλησίας της Ελλάδος 
περιοδικόν «ΕΚΚΛΗΣΙΑ». 

Αρθρον 13 

Εκ των διατάξεων του Κανονισμού τούτου προκαλείται 
δαπάνη μόνον εις βάρος του προϋπολογισμού του Νομικού 
Προσώπου της Ιεράς Μητροπόλεως Κερκύρας και Παξών, 
το ύψος της οποίας δεν δύναται να προσδιορισθή. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήναι 20η Οκτωβρίου 2009 
Ο Πρόεδρος 

| Ο Αθηνών ΙΕΡΩΝΥΜΟΣ 

-♦- 

(4) 

Περί τροποποιήσεως, συμπληρώσεως και αντικαταστά- 
σεως των υπ’ αριθμ. 36/1986 και 157/2003 Κανονισμών: 
«Περί Λειτουργίας, Διοικήσεως και Διαχειρίσεως του 
Ιερού Προσκυνήματος: “ΑΓΙΑΣ ΘΕΟΔΩΡΑΣ ΒΑΣΤΑ” της 
Ιεράς Μητροπόλεως Γόρτυνος και Μεγαλοπόλεως». 

ΙΕΡΑ ΣΥΝΟΔΟΣ 

ΤΗΣ ΙΕΡΑΡΧΙΑΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 
(ΚΑΝΟΝΙΣΜΟΣ ΥΠ’ ΑΡΙΘΜ. 195/2009). 

Έχουσα υπ’ όψει: 

1. Τας Διατάξεις του άρθρου 59 του ν. 590/1977: «Περί 
Καταστατικού Χάρτου της Εκκλησίας της Ελλάδος». 

2. Τας Διατάξεις των υπ’ αριθμ. 36/1986 και 157/2003 
Κανονισμών της Ιεραρχίας της Εκκλησίας της Ελλά¬ 
δος: «Περί του Ιερού Προσκυνήματος “ΑΓΙΑΣ ΘΕΟΔΩΡΑΣ 
ΒΑΣΤΑ” της Ιεράς Μητροπόλεως Γόρτυνος και Μεγα¬ 
λοπόλεως». 

3. Την υπ’ αριθμ. 5/23.2.2009 Πράξιν της Διαχειριστι¬ 
κής Επιτροπής του Ιερού Προσκυνήματος “ΑΓΙΑΣ ΘΕΟ¬ 
ΔΩΡΑΣ ΒΑΣΤΑ” της Ιεράς Μητροπόλεως Γόρτυνος και 
Μεγαλοπόλεως». 

4. Την υπ’ αριθμ. 18/26.2.2009 Απόφασιν του Μητροπο- 
λιτικού Συμβουλίου της Ιεράς Μητροπόλεως Γ όρτυνος 
και Μεγαλοπόλεως. 

5. Την υπ’ αριθμ. 341/3.4.2009 Πρότασιν του Σεβασμιωτάτου 
Μητροπολίτου Γ όρτυνος και Μεγαλοπόλεως Ιερεμίου. 


6. Την από 4.9.2009 Εγκριτικήν Απόφασιν της Διαρκούς 
Ιεράς Συνόδου. 

7. Την από 16.10.2009 Απόφασιν Αυτής, ψηφίζει: 

Τον υπ’ αριθμ. 195/2009 Κανονισμόν, έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 195/2009 
«Περί τροποποιήσεως, συμπληρώσεως και 
αντικαταστάσεως των υπ’ αριθμ. 36/1986 και 157/2003 
Κανονισμών: «Περί Λειτουργίας, Διοικήσεως και 
Διαχειρίσεως του Ιερού Προσκυνήματος 
“ΑΓΙΑΣ ΘΕΟΔΩΡΑΣ ΒΑΣΤΑ” 
της Ιεράς Μητροπόλεως 
Γ όρτυνος και Μεγαλοπόλεως». 

Άρθρον1 

Ο Ιερός Προσκυνηματικός Ναός Αγίας Θεοδώρας Βάστα 
Μεγαλοπόλεως, ο οποίος ανεκηρύχθη προσκυνηματικός 
με την υπ’ αριθμ. 194/14.7.1986 Πράξη του Μητροπολιτικού 
Συμβουλίου, αποτελεί Νομικό Πρόσωπο Ιδιωτικού Δίκαιου 
και έχει ιδία κυκλική σφραγίδα, στο μέσον της οποίας φέ¬ 
ρει την εικόνα της Αγίας Θεοδώρας, και κυκλικά την φρά¬ 
ση: «Προσκυνηματικός Ιερός Ναός Αγίας Θεοδώρας Βάστα 
Ιεράς Μητροπόλεως Γ όρτυνος και Μεγαλοπόλεως». 

Αρθρον 2 

Σκοπός του Ιερού Προσκυνήματος είναι η καλλιέργεια 
και προαγωγή του λειτουργικού, θεολογικού, εποικοδο¬ 
μητικού, φιλανθρωπικού, επικοινωνιακού, πολιτιστικού και 
εν γένει ιεραποστολικού έργου της τοπικής Εκκλησίας. 

Άρθρον 3 

Η διοίκηση και διαχείριση του ως άνω Προσκυνήματος 
γίνεται από πενταμελή (5/μελή) Διοικητική Διαχειριστική 
Επιτροπή (εφεξής Δ.Δ.Ε.), την οποίαν αποτελούν: α) Ο 
Σεβασμιώτατος Μητροπολίτης Γόρτυνος και Μεγαλο¬ 
πόλεως, ως Πρόεδρος, αναπληρούμενος από τον νόμιμο 
αναπληρωτή του κληρικό, και β) τέσσερα (4) μέλη, τα 
οποία διορίζονται με πράξη του Μητροπολίτου για μια 
τριετία με δυνατότητα ανανεώσεως της θητείας τους. 
Τα μέλη δύνανται να είναι Κληρικοί ή Λαϊκοί. Η λειτουρ¬ 
γία της Δ.Δ.Ε. διέπεται από τις διατάξεις που ισχύουν 
για τα Εκκλησιαστικά Συμβούλια των Ενοριακών Ναών, 
και οι αποφάσεις υπόκεινται απαραιτήτως στην έγκριση 
του Μητροπολιτικού Συμβουλίου. Ενώπιον Δικαστηρίων, 
η Διοικητική Διαχειριστική Επιτροπή εκπροσωπείται από 
εξουσιοδοτημένο μέλος της, για τον σκοπό αυτό και 
δίδει τον τυχόν απαιτούμενο όρκο. 

Αρθρον 4 

Η Δ.Δ.Ε. έχει τις εξής αρμοδιότητες: 

α) Μεριμνά για τη διοίκηση και διαχείριση των εσόδων 
και περιουσιακών στοιχείων του Ιερού Προσκυνήματος. 

β) Καταρτίζει τον ετήσιο Προϋπολογισμό και Απολο¬ 
γισμό του Ιερού Προσκυνήματος, ο οποίος και υπόκειται 
σε έγκριση του Μητροπολιτικού Συμβουλίου. 

γ) Αποφασίζει για την αποδοχή ή αποποίηση τυχόν 
δωρεών. 

δ) Τηρεί τα απαραίτητα διαχειριστικά βιβλία, ήτοι: 
Βιβλίον Πρωτοκόλλου Εισερχομένης και Εξερχομένης 
Αλληλογραφίας, Βιβλίον Πράξεων της Διοικητικής και 
Διαχειριστικής Επιτροπής (Δ.Δ.Ε.), Βιβλίον Ταμείου, 
Βιβλίον Αφιερωμάτων, Βιβλίον Κτηματολογίου (ακινήτου 
περιουσίας του Ιδρύματος), Βιβλίον Υλικού (κινητής 
περιουσίας αυτού), τα οποία θεωρούνται από την οικεία 
Ιερά Μητρόπολη. 

Άρθρον 5 

Η είσπραξη των πόρων του Ιερού Προσκυνήματος ενερ- 
γείται με διπλότυπα Γραμμάτια Εισπράξεων και Εντάλματα 
Πληρωμών, στα οποία επισυνάπτονται και τα δικαιολο- 
γητικά των δαπανών, απαντα εγκεκριμένα από την Ιερά 
Μητρόπολη. Η διαχείριση γίνεται σύμφωνα με τις διατά¬ 
ξεις που ισχύουν για τους ενοριακούς Ιερούς Ναούς. 

Άρθρον 6 

Πόροι του προσκυνήματος είναι: 
α) Οι εισπράξεις από κερί, δίσκο, ιεροτελεστίες, τυχόν 
εκποίηση αφιερωμάτων κ.λπ. 

β) Οι δωρεές, κληρονομιές, επιχορηγήσεις και κάθε 
είδους προσφορές και αφιερώσεις των πιστών. 

γ) Οι πρόσοδοι της κινητής και ακίνητης περιουσίας 
του Ιερού Προσκυνήματος, και 
δ) Κάθε άλλη πρόσοδος από νόμιμη και χρηστή πηγή, η 
οποία δεν αναφέρεται ρητά στον παρόντα Κανονισμό. 

Άρθρον 7 

Τα έσοδα του Ιερού Προσκυνηματικού Ναού διατί¬ 
θενται: α) Για την συντήρηση και τον εξωραϊσμό του 
Ιερού Προσκυνήματος και του περιβάλλοντος χώρου, 
ως και την ανέγερση νέου Ιερού Ναού, β) Γ ια τις δαπά¬ 
νες λειτουργίας του Ιερού Προσκυνήματος, την αμοι¬ 
βή ιεροψαλτών, υπαλλήλων, οριζομένων υπό της Δ.Δ.Ε 
κ.λπ., υποκειμένων στην έγκριση του Μητροπολιτικού 
Συμβουλίου. Μετά την αφαίρεση των ανωτέρω δαπα¬ 
νών τα υπόλοιπα εισοδήματα διατίθενται: γ) ποσοστόν 
είκοσι επί τοις εκατό (20%) προς την Ιερά Μητρόπολη 
Γόρτυνος και Μεγαλοπόλεως, δ) ποσοστόν είκοσι επί 
τοις εκατό (20%) πρός το Γενικό Φιλόπτωχον Ταμείον 
της Ιερός Μητροπόλεως Γόρτυνος και Μεγαλοπόλεως, 
ε) ποσοστόν πέντε επί τοις εκατό (5%) προς την Κοινό¬ 
τητα Βάστας, στ) ποσοστόν πέντε επί τοις εκατό (5%) 
στην Διαχειριστική Επιτροπή του Ιερού Προσκυνήματος, 
για να χορηγηθεί σε συνανθρώπους, οι οποίοι χρήζουν 
βοήθειας, όπως: άποροι, ασθενείς, φοιτητές κ.λπ., ζ) 
ποσοστόν δεκαπέντε επί τοις εκατό (15%) πρός το Εκ¬ 
κλησιαστικό Κέντρο της Ιερός Μητροπόλεως Γ όρτυνος 
και Μεγαλοπόλεως, και η) τα οριζόμενα υπό των νόμων 
και των Αποφάσεων της Ιεράς Συνόδου ποσοστά υπέρ 
ΤΑ.Κ.Ε., Αποστολικής Διακονίας, Συνοδικού Μεγάρου. 
Τα ανωτέρω ποσοστά (υπό στοιχεία γ, δ, ε, ζ και η) 
δύνανται να προσαυξηθούν, ύστερα από Απόφαση της 
Διοικητικής και Διαχειριστικής Επιτροπής (Δ.Δ.Ε.) του 
Ιερού Προσκυνήματος, και έγκριση του οικείου Μητρο¬ 
πολίτου. Επιπροσθέτως, δύναται με απόφασή της, να 
ενισχύει εκτάκτως την Ιερά Μητρόπολη η οιονδήποτε 
εκκλησιαστικό - φιλανθρωπικό σκοπό. 

Αρθρον 8 

Καθήκοντα Εφημερίου του Ιερού Προσκυνήματος επι- 
τελεί Εφημέριος ή Εφημέριοι διοριζόμενοι με Απόφαση 
του οικείου Μητροπολίτου. Το προσωπικό, το οποίο 
υπηρετεί με οιαδήποτε άλλη ιδιότητα, προσλαμβάνεται 
ανάλογα πρός τις ανάγκες του Ιερού Προσκυνήματος, 
και την οικονομική δυνατότητα αυτού, με απόφαση της 
Δ.Δ.Ε., απολύεται δε επίσης με Πράξη αυτής, ύστερα από 
έγκριση του Μητροπολιτικού Συμβουλίου. 

Αρθρον 9 

Γ ια τις τυχόν εκποιήσεις κινητών ή ακινήτων πραγ¬ 
μάτων, τις ενοικιάσεις και γενικότερα για την άσκηση 
ενδίκων μέσων εφαρμόζονται οι διατάξεις του υπ’ αριθμ. 


8/1979 Κανονισμού της Ιεράς Συνόδου «Περί Ιερών Ναών 
και Ενοριών». 

Αρθρον10 

Ζητήματα τα οποία ανακύπτουν και δεν προβλέπονται 
στον παρόντα Κανονισμό, ρυθμίζονται με Αποφάσεις της 
Δ.Δ.Ε., που εγκρίνονται από το Μητροπολιτικό Συμβούλιο. 

Άρθρον 11 

Ο παρών Κανονισμός τροποποιείται με Απόφαση της 
Ιεράς Συνόδου, κατόπιν εμπεριστατωμένης εισηγήσεως 
της Δ.Δ.Ε., και ομοφώνου Αποφάσεως, προεδρευομένης 
υπό του οικείου Μητροπολίτου Γ όρτυνος και Μεγαλο¬ 
πόλεως. 

Αρθρον 12 

1. Η ισχύς του παρόντος Κανονισμού άρχεται από της 
δημοσιεύσεώς του στην Εφημερίδα της Κυβερνήσε- 
ως και το επίσημο Δελτίο της Εκκλησίας της Ελλάδος 
«ΕΚΚΛΗΣΙΑ». 

2. Από την δημοσίευση του παρόντος Κανονισμού στην 
Εφημερίδα της Κυβερνήσεως και το επίσημον Δελτίον 
της Εκκλησίας της Ελλάδος «ΕΚΚΛΗΣΙΑ», καταργείται 
κάθε άλλη Διάταξη που αφορά το Ιερό Προσκύνημα 
“ΑΓΙΑΣ ΘΕΟΔΩΡΑΣ ΒΑΣΤΑ” της Ιεράς Μητροπόλεως 
Γ όρτυνος και Μεγαλοπόλεως. 

3. Σε περίπτωση καταργήσεως, άπασα η κινητή και 
ακίνητη περιουσία του Ιερού Προσκυνήματος, μετ’ εξό- 
φλησιν των εν γένει υποχρεώσεων τούτου, περιέρχεται 
στο Νομικό Πρόσωπο της Ιεράς Μητροπόλεως Γ όρτυνος 
και Μεγαλοπόλεως. 

Αρθρον13 

Από τις διατάξεις του Κανονισμού τούτου προκαλεί- 
ται δαπάνη μόνον σε βάρος του προϋπολογισμού του 
Νομικού Προσώπου της Ιεράς Μητροπόλεως Γ όρτυνος 
και Μεγαλοπόλεως, το ύψος της οποίας δεν δύναται 
να προϋπολογισθή. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήναι, 20η Οκτωβρίου 2009 

Ο Πρόεδρος 
ί Ο Αθηνών ΙΕΡΩΝΥΜΟΣ 

-♦- 

(5) 

Περί Συστάσεως, Διοικήσεως και Λειτουργίας Εκκλησι¬ 
αστικού Ιδρύματος υπό την επωνυμίαν: “ΕΚΚΛΗΣΙΑ¬ 
ΣΤΙΚΟΝ ΚΕΙΜΗΛΙΑΡΧΕΙΟΝ ΤΗΣ ΙΕΡΑΣ ΜΗΤΡΟΠΟΛΕ- 
ΩΣ ΚΑΣΤΟΡΙΑΣ”. 

Η ΙΕΡΑ ΣΥΝΟΔΟΣ 

ΤΗΣ ΙΕΡΑΡΧΙΑΣ ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 
(ΚΑΝΟΝΙΣΜΟΣ ΥΠ’ ΑΡΙΘΜ. 196/2009). 

Έχουσα υπ’ όψει: 

1. Τας Διατάξεις των άρθρων 29 παρ. 2 και 45 παρ. 1 
και 5 του ν. 590/1977: «Περί Καταστατικού Χάρτου της 
Εκκλησίας της Ελλάδος». 

2. Την υπ’ αριθμ. 27/16.7.2009 Πράξιν και την υπ’ αριθμ. 
377/2.9.2009 Πρότασιν του Σεβασμιωτάτου Μητροπολί¬ 
του Καστοριάς Σεραφείμ. 

3. Την από 4.9.2009 Εγκριτικήν Απόφασιν της Διαρκούς 
Ιεράς Συνόδου. 

4. Την από 16.10.2009 Απόφασιν Αυτής, ψηφίζει: 

Τον υπ’ αριθμ. 196/2009 Κανονισμόν, έχοντα ούτω: 

ΚΑΝΟΝΙΣΜΟΣ ΥΠ’ ΑΡΙΘΜ. 196/2009. 

«Περί Συστάσεως, Διοικήσεως και Λειτουργίας 
Εκκλησιαστικού Ιδρύματος υπό την επωνυμία: 

ΕΚΚΛΗΣΙΑΣΤΙΚΟΝ ΚΕΙΜΗΛΙΑΡΧΕΙΟΝ 
ΤΗΣ ΙΕΡΑΣ ΜΗΤΡΟΠΟΛΕΩΣ ΚΑΣΤΟΡΙΑΣ”. 

Αρθρο 1 

Σύσταση - Επωνυμία -Έδρα 
Συνιστάται στην Ιερά Μητροπόλη Καστοριάς εξαρτη¬ 
μένη υπηρεσία με την διακριτική επωνυμία: «ΕΚΚΛΗΣΙ¬ 
ΑΣΤΙΚΟΝ ΚΕΙΜΗΛΙΑΡΧΕΙΟΝ ΤΗΣ ΙΕΡΑΣ ΜΗΤΡΟΠΟΛΕΩΣ 
ΚΑΣΤΟΡΙΑΣ». Το Κειμηλιαρχείο λειτουργεί ως εξαρτημέ¬ 
νη υπηρεσία του Νομικού Προσώπου της οικείας Ιεράς 
Μητροπόλεως, αυτοτελούς διαχείρισης και μη κερδο¬ 
σκοπικού χαρακτήρα και διέπεται από τις διατάξεις του 
παρόντος Κανονισμού.Έδρα του Ιδρύματος τούτου είναι 
η πόλη της Καστοριάς. 

Αρθρο 2 

Σκοποί και μέσα για την επίτευξή τους 

1. Σκοποί του Ιδρύματος είναι: 
α) Η σε ενιαίο χώρο ιδιοκτησίας της Ιεράς Μητροπόλεως 
Καστοριάς, (επί της οδού Μητροπόλεως αριθμ. 108), συ¬ 
γκέντρωση και διαφύλαξη των αποκλειστικής κυριότητος, 
νομής και κατοχής της Ιεράς Μητροπόλεως πόσης φύσεως 
κειμηλίων εκκλησιαστικής τέχνης και πολιτισμού (άμφια, 
εικόνες, σκεύη, βιβλία, έγγραφα κλπ.), τα οποία μαρτυρούν 
διαχρονικά τον τρόπο ζωής, τέχνης, ηθών, εθίμων και πολι¬ 
τισμού της περιοχής και τα οποία έχουν σήμερα ιστορική 
και πολιτιστική αξία και συνιστούν στοιχείο εθνικής και 
εκκλησιαστικής κληρονομιάς, όπως, επίσης, και της λαϊκής 
τέχνης και πολιτιστικής μας κληρονομιάς. 

β) Η συγκέντρωση, συντήρηση, κατάλληλη έκθεση και 
διαφύλαξη, από τους κινδύνους της φθοράς και απώλειας 
παρομοίων ως άνω αντικειμένων, τα οποία έχουν νομίμως 
δωρηθεί, παραχωρηθεί, αγορασθεί ή κατά οποιονδήποτε 
άλλο νόμιμο τρόπο έχουν περιέλθει στην κυριότητα, νομή 
και κατοχή της Ιεράς Μητροπόλεως Καστοριάς. 

γ) Η διεκδίκηση και η επαναφορά στην οικεία Ιερά Μη¬ 
τρόπολη Καστοριάς ιστορικών κειμηλίων και αρχείων, 
πρωτοχριστιανικών, βυζαντινών και μεταβυζαντινών, τα 
οποία βρίσκονται στη κατοχή κρατικών ή άλλων οργα¬ 
νισμών εντός ή εκτός Ελλάδος, καθώς και η συντήρηση, 
ένταξη και ανάδειξή τους μέσω του Εκκλησιαστικού 
Κειμηλιαρχείου της Ιεράς Μητροπόλεως. 

δ) Η έκθεση, ανάδειξη, παρουσίαση και προβολή των 
ανωτέρω κειμηλίων. 

ε) Η συντήρηση και διαφύλαξη των ως άνω κειμηλίων 
κατά τον καταλληλότερο τρόπο, ιδιαίτερα με επιστημο¬ 
νικές μεθόδους, και μέσα από εξειδικευμένα πρόσωπα. 

ζ) Η οργάνωση εκδηλώσεων, η πραγματοποίηση εκ¬ 
δόσεων, όπως και κάθε άλλη δραστηριότητα που σχε¬ 
τίζεται με τη θρησκευτική, εκκλησιαστική και λαϊκή 
πολιτισμική κληρονομιά της περιοχής. 

η) Η προβολή τους, καθώς και των πρωτοβουλιών και 
δράσεων του Ιδρύματος από τον Τύπο, τα ηλεκτρονικά 
Μ.Μ.Ε. και το Διαδίκτυο. 

θ) Οποιοδήποτε άλλο πρόσφορο μέσο ήθελε αποφασί¬ 
σει το Διοικητικό Συμβούλιο του ως άνω Ιδρύματος. 

Άρθρο 3 

Διοίκηση - Αρμοδιότητες 

Ια. Το Ίδρυμα τελεί υπό την άμεση πνευματική και 
διοικητική εποπτεία της Ιεράς Μητροπόλεως Καστορι¬ 
άς, και διοικείται από πενταμελές (δμελές) Διοικητικό 


Συμβούλιο (εφεξής Δ.Σ.), που απαρτίζεται από: α) Τον 
εκάστοτε Σεβασμιώτατο Μητροπολίτη Καστοριάς, ως 
Πρόεδρο, β) Τον εκάστοτε Πρωτοσύγκελλο ή Γενικό 
Αρχιερατικό Επίτροπο της Ιεράς Μητροπόλεως Καστο¬ 
ριάς, ορισμένου από τον Σεβασμιώτατο Μητροπολίτη, 
ως Αντιπρόεδρο, ο οποίος σε περίπτωση απουσίας ή 
κωλύματος αυτού, κατόπιν γραπτής εντολής του, θα τον 
αναπληρεί και θα προεδρεύει του Δ.Σ. του Ιδρύματος 
- Κειμηλιαρχείου, γ) Από ένα (1) κληρικό της οικείας 
Ιεράς Μητροπόλεως, και δ) Από δύο (2) λαϊκούς άν- 
δρες ή γυναίκες, κατοίκους της περιφέρειας της Ιε¬ 
ράς Μητροπόλεως, οι οποίοι θα διακρίνονται για το 
ήθος, την πνευματική αρτιότητα, το εκκλησιαστικό τους 
φρόνημα, την κατάρτισή τους σε θέματα που έχουν 
άμεση σχέση με τους σκοπούς του Ιδρύματος, και τέλος 
τη διάθεσή τους να προσφέρουν τις υπηρεσίες τους 
στον τομέα αυτό. 

Κατόπιν Αποφάσεως του Δ.Σ. του Ιδρύματος, δύναται 
να συμμετέχουν στις συνεδριάσεις αυτού, άνευ δικαι¬ 
ώματος ψήφου, και άλλα πρόσωπα, τα οποία λόγω της 
ιδιότητάς τους, θα συνεισφέρουν αποτελεσματικά στην 
επίτευξη των σκοπών του Κειμηλιαρχείου. 

β. Ο Αντιπρόεδρος και τα τρία (3) τακτικά μέλη του 
Δ.Σ. διορίζονται για τρία έτη από τον Σεβασμιώτατο 
Πρόεδρο δια Πράξεως του Μητροπολίτου. Το αξίωμα 
των μελών του Δ.Σ. είναι τιμητικό και άμισθο, οι δε 
διορισθέντες δύναται να επαναδιορισθούν. 

2. Μέλη του Δ.Σ. του Κειμηλιαρχείου, που δεν ανταπο- 
κρίνονται στα καθήκοντά τους ή προβαίνουν σε ενέργειες 
που έρχονται σε αντίθεση με τους σκοπούς του Ιδρύματος, 
παύονται και αντικαθίστανται από τον Πρόεδρο αυτού. 

3. Η ιδιότητα του μέλους του Δ.Σ δεν αποτελεί κώλυμα 
για τη συμμετοχή σε άλλο Συμβούλιο ή Επιτροπή ή άλλη 
υπηρεσία της Ιεράς Μητροπόλεως. 

4. Το Δ.Σ. του Ιδρύματος συγκροτείται σε σώμα κατά 
την πρώτη συνεδρίασή του και εκλέγει τον Γραμματέα 
και τον Ταμία. 

5. Το Δ.Σ. συνέρχεται τακτικά μεν κάθε δύο μήνες, έκτα¬ 
κτα δε όποτε κριθεί ανάγκη, κατόπιν προσκλήσεως του 
Προέδρου, ή του νομίμου αναπληρωτού αυτού, ή μετά από 
έγγραφη αίτηση τριών τουλάχιστον μελών του, τα οποία 
υποχρεούνται να αναφέρουν και τα θέματα για τα οποία 
ζητούν την έκτακτη σύγκληση του Δ.Σ. του Ιδρύματος. 

6. Το Δ.Σ. βρίσκεται σε απαρτία όταν παρίσταται 
οπωσδήποτε ο Πρόεδρος, ή σε περίπτωση απουσίας ή 
κωλύματος αυτού, ο από τον νόμο εκπρόσωπος αυτού, 
και δύο μέλη. Οι αποφάσεις του Δ.Σ. λαμβάνονται κατά 
πλειοψηφία των παρόντων μελών. Σε περίπτωση ισοψη- 
φίας υπερισχύει η ψήφος του Προέδρου, ή σε περίπτωση 
απουσίας ή κωλύματος αυτού, του Αντιπροέδρου ως 
νόμιμου εκπροσώπου του. 

Άρθρο 4 

Αρμοδιότητες των Μελών του Δ.Σ. του Ιδρύματος 

1. Ο Πρόεδρος του Δ.Σ. του Κειμηλιαρχείου: 

α) Έχει την ευθύνη όλων των δραστηριοτήτων του 
Ιδρύματος, και συντονίζει τα μέλη του Δ.Σ. του Ιδρύμα¬ 
τος, για την υλοποίηση των σκοπών αυτού. 

β) Εκπροσωπεί τούτο ενώπιον κάθε Διοικητικής, Δικα¬ 
στικής, Εκκλησιαστικής, και οποιοσδήποτε άλλης Αρχής, 
και σε όλες του τις σχέσεις με άλλα Ιδρύματα, Οργα¬ 
νισμούς, νομικά και φυσικά πρόσωπα. 

γ) Λαμβάνει γνώση όλων των εισερχομένων και εξερ- 
χομένων κειμηλίων, των εισερχομένων και εξερχομένων 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


6799 


εγγράφων αυτού, συνυπογράφει με τον Γραμματέα όλη 
την αλληλογραφία του και με τον Ταμία τα οικονομικής 
φύσεως έγγραφα. 

δ) Συγκαλεί το Δ.Σ. σε συνεδριάσεις, διευθύνει τις σε 
αυτές συζητήσεις και συνυπογράφει με τον Γ ραμματέα 
τα Πρακτικά των Συνεδριάσεων του Δ.Σ. 

ε) Γενικότερα, μεριμνά για την πιστή εφαρμογή των 
διατάξεων του παρόντος Κανονισμού και των αποφά¬ 
σεων του Δ.Σ. του Ιδρύματος - Κειμηλιαρχείου. 

2. Ο Αντιπρόεδρος του Δ.Σ. αναπληρώνει τον Πρόεδρο, 
σε περίπτωση απουσίας ή κωλύματος, σε όλες τις ως 
άνω αρμοδιότητες αυτού και ενεργεί κατόπιν γραπτής 
εντολής του. 

3. Ο Γραμματέας του Δ.Σ. 

α) Τηρεί το βιβλίο Πρωτοκόλλου του Κειμηλιαρχείου, 
και συντάσσσει όλα τα έγγραφα και όλη την αλληλο¬ 
γραφία του Ιδρύματος, για την οποία ενημερώνει τον 
Πρόεδρο και την οποία συνυπογράφει με αυτόν. 

β) Τηρεί το βιβλίο Πρακτικών των Συνεδριάσεων του 
Δ.Σ. του Ιδρύματος, συνυπογράφει με τον Πρόεδρο τα 
εν λόγω πρακτικά, τα οποία και συντάσσει, φυλάσσει δε 
σε ασφαλές μέρος την σφραγίδα του Ιδρύματος. 

γ) Τηρεί το βιβλίο Κειμηλίων, καταγράφει λεπτομε¬ 
ρώς τα όποια νέα αποκτήματα του Κειμηλιαρχείου, και 
ενημερώνει τον Πρόεδρο για κάθε ενέργεια. 

4. Ο Ταμίας του Δ.Σ. 

α) Ενεργεί για λογαριασμό του Δ.Σ. του Ιδρύματος, ένα¬ 
ντι του οποίου είναι υπόλογος, τις διαχειριστικές πράξεις 
αναφορικά με τα πάσης φύσεως περιουσιακά στοιχεία 
που έχουν διατεθεί σε χρήση του Κειμηλιαρχείου. 

β) Τηρεί το βιβλίο Ταμείου, καθώς και τα Διπλότυπα 
Γραμμάτια Εισπράξεως και Εντάλματα Πληρωμής του 
Ιδρύματος. Εισπράττει κάθε έσοδο του Ιδρύματος, με 
διπλότυπα Γ ραμμάτια Εισπράξεως, θεωρημένα από την 
οικεία Ιερά Μητρόπολη, με την ένδειξη: «Δια το Εκκλησι¬ 
αστικόν Κειμηλιαρχείον της Ιεράς Μητροπόλεως Καστο¬ 
ριάς», τα οποία συνυπογράφει με τον Πρόεδρο. Διενεργεί 
τις πληρωμές για κάθε δαπάνη που προβλέπεται στον 
εγκεκριμένο προϋπολογισμό, βάσει διπλοτύπων Ενταλμά¬ 
των Πληρωμών, θεωρημένων από την οικεία Ιερά Μητρό¬ 
πολη, τα οποία επίσης συνυπογράφει, όπως άλλωστε και 
όλα τα οικονομικής φύσεως έγγραφα, με τον Πρόεδρο. 

γ) Ευθύνεται για τη ασφαλή φύλαξη των χρημάτων του 
Ιδρύματος, τα οποία κατατίθενται σε ιδιαίτερο λογαρι¬ 
ασμό σε μια από τις τράπεζες που εδρεύουν στην πόλη 
της Καστοριάς, με την ένδειξη: «Εκκλησιαστικό Κειμηλι- 
αρχείο Ιεράς Μητροπόλεως Καστοριάς», και διενεργεί 
αναλήψεις χρημάτων κατόπιν αποφάσεως του Δ.Σ., για 
την λήψη της οποίας είναι απαραίτητη η σύμφωνη γνώμη 
του Σεβασμιωτάτου Μητροπολίτου, ως Προέδρου. 

δ) Μεριμνά για την έγκαιρη κατάρτιση και υποβολή στο 
τέλος κάθε οικονομικού έτους στο Δ.Σ. του Ιδρύματος, προς 
ψήφισιν, των σχεδίων Προϋπολογισμού και Απολογισμού 
αυτού, και φροντίζει για την έγκρισή του από το οικείο 
Μητροπολιτικό Συμβούλιο, κατά το άρθρο 4 του υτί αριθμ. 
58/1975 Κανονισμού: “Περί Μητροπολιτικών Συμβουλίων”. 

5. Η κατά την πρώτη παράγραφο εκπροσώπηση του 
Ιδρύματος δύναται να ανατεθεί και σε οποιοδήποτε άλλο 
μέρος του Δ.Σ. αυτού, με απόφασή του, κατόπιν σχετικής 
προτάσεως του Προέδρου του Κειμηλιαρχείου. 

Αρθρο 5 

Το Διοικητικό Συμβούλιο διοικεί το Κειμηλιαρχείο και 
διαχειρίζεται τις υποθέσεις αυτού. Ειδικότερα: 


α) Καθορίζει τον τρόπο και τον αριθμό εκθέσεως των 
κειμηλίων. 

β) Μεριμνά για την ασφάλεια των πάσης φύσεως αντι¬ 
κειμένων. 

γ) Παρακολουθεί την από επιστημονικής και διοικητι¬ 
κής απόψεως καλή λειτουργία αυτού, συνεργαζόμενο 
κατά περίπτωση με ειδικούς επιστήμονες. 

δ) Καθορίζει, κατά την κρίση του, τις ημέρες και 
ώρες επισκέψεως του Κειμηλιαρχείου, την οργάνωση 
εκθέσεων, τον τρόπο προσελεύσεως και εισόδου των 
επισκεπτών, και λαμβάνει τα κατάλληλα μέτρα για την 
διασφάλιση των αντικειμένων και την καλύτερη λειτουρ¬ 
γία του Κειμηλιαρχείου. 

ε) Το Δ.Σ. δύναται να εκδίδει οδηγίες - πληροφορίες 
για τους επισκέπτες του Κειμηλιαρχείου. 

στ) Κάθε επισκέπτης του Κειμηλιαρχείου οφείλει ανα- 
ντιρρήτως πλήρη σεβασμό και συμμόρφωση προς τις 
οδηγίες και συστάσεις του Δ.Σ. αυτού. 

Αρθρο 6 

Δεν επιτρέπεται γενικώς η έξοδος από το Κειμηλι- 
αρχείο οποιουδήποτε κειμηλίου ή άλλου αντικειμένου. 
Επιτρέπεται κατ’ εξαίρεση τέτοια έξοδος σε άλως ειδική 
περίπτωση, κατόπιν προτάσεως του Σεβασμιωτάτου 
Προέδρου και μόνον, και ύστερα από αιτιολογημένη 
ομόφωνη απόφαση του Δ.Σ., και για ορισμένο σκοπό, ο 
οποίος θα αποβλέπει σε ιδιαίτερη χριστιανική και πνευ¬ 
ματική ωφέλεια. Η έξοδος του κειμηλίου είναι δυνατή 
μόνο για αυστηρά προκαθορισμένο χρονικό διάστημα, 
λαμβάνοντας πάντοτε τα αναγκαία ασφαλιστικά μέτρα 
και εγγυήσεις επιστροφής του αντικειμένου άθικτου και 
ακεραίου. 

Αρθρο 7 

1. Το προσωπικό του Ιδρύματος, το οποίο βρίσκεται 
υπό την εποπτεία του Δ.Σ., διακρίνεται σε εθελοντικό 
και έμμισθο. Στο μεν εθελοντικό προσωπικό συγκατα¬ 
λέγονται όσα άτομα προσφέρουν δωρεάν τις υπηρεσίες 
τους στο Ίδρυμα, στο δε έμμισθο όσα άτομα προσλαμ¬ 
βάνονται με πρόταση του Δ.Σ., από το Νομικό Πρόσωπο 
της οικείας Ιεράς Μητροπόλεως, εφόσον το εθελοντικό 
προσωπικό δεν επαρκεί για την κάλυψη των αναγκών 
λειτουργίας του Κειμηλιαρχείου, και σύμφωνα με τις 
διατάξεις της κειμένης νομοθεσίας. 

2. Η ιδιότητα του μέλους του Δ.Σ. δεν είναι ασυμβίβα¬ 
στη με την κατοχή θέσης προσωπικού του Ιδρύματος. 

Αρθρο 8 

Το Ίδρυμα έχει αυτοτελή διαχείριση, τηρεί δε, με τη 
μέριμνα του Γραμματέα και του Ταμία του Δ.Σ., τα Γε¬ 
νικά Διαχειριστικά αυτού Βιβλία, αριθμημένα και θεωρη¬ 
μένα για κάθε νόμιμη χρήση από την Ιερά Μητρόπολη 
Καστοριάς, δηλαδή: 

α) Βιβλίο Πρωτοκόλλου Εισερχομένων και Εξερχομέ- 
νων εγγράφων. 

β) Βιβλίο Καταγραφής εισερχομένων και εξερχομένων 
κειμηλίων και εκθεμάτων. 

γ) Βιβλίο Ταμείου και διπλότυπα Γραμμάτια Εισπράξε¬ 
ων και Εντάλματα Πληρωμών, τα οποία είναι εκτελεστέα 
εφόσον φέρουν την υπογραφή του Προέδρου και του 
Ταμία του Ιδρύματος. 

δ) Βιβλίο Κτηματολογίου, στο οποίο καταγράφονται 
όλα τα ακίνητα περιουσιακά στοιχεία που έχουν διατε¬ 
θεί σε χρήση του Ιδρύματος. 

ε) Βιβλίο Υλικού, στο οποίο καταγράφονται όλα τα 

κινητά περιουσιακά στοιχεία, που έχουν διατεθεί σε 
χρήση του Ιδρύματος. 

Άρθρο 9 

Πόροι, Περιουσία και διαχείριση του Ιδρύματος 

Α. Πόροι του Εκκλησιαστικού Κειμηλιαρχείου είναι: 
α) Οι εκάστοτε επιχορηγήσεις της Ιεράς Μητροπόλε- 
ως Καστοριάς, καθώς και οι υπέρ αυτού εισφορές των 
Ιερών Ναών και των Ιερών Μονών της περιφέρειας της 
Ιεράς Μητροπόλεως Καστοριάς. 

β) Πρόσοδοι από την αξιοποίηση των πόσης φύσεως 
περιουσιακών στοιχείων που διατίθενται σε χρήση του 
Ιδρύματος. 

γ) Πρόσοδοι από την αξιοποίηση κρατικών, ευρωπαϊ¬ 
κών και διεθνών προγραμμάτων. 

δ) Πρόσοδοι από την πραγματοποίηση διαφόρων εκ¬ 
δηλώσεων του Ιδρύματος, ως: λαχειοφόρων αγορών, 
εράνων νόμιμα διενεργουμένων, κ.λπ. 

ε) Δωρεές, εν ζωή ή αιτία θανάτου, κληρονομιές και 
κληροδοσίες κινητών και ακινήτων, φυσικών ή νομικών 
προσώπων, καταλειπόμενες υπέρ αυτού, και περιεχό- 
μενες κατά πλήρη κυριότητα στο νομικό πρόσωπο της 
οικείας Ιεράς Μητροπόλεως Καστοριάς, 
στ) Εισφορές φίλων του Κειμηλιαρχείου. 
ζ) Κρατικές επιχορηγήσεις, επιχορηγήσεις της Ευρω¬ 
παϊκής Ένωσης, επιχορηγήσεις της Νομαρχιακής και 
Τοπικής Αυτοδιοίκησης, επιχορηγήσεις Οργανισμών 
και άλλων Νομικών Προσώπων Δημοσίου ή Ιδιωτικού 
Δίκαιου, φυσικών προσώπων και κάθε άλλη νόμιμη επι¬ 
χορήγηση. 

η) Το προϊόν εκ δισκοφοριών, κατόπιν αποφάσεως της 
Ιεράς Μητροπόλεως Καστοριάς. 

θ) Εισπράξεις από κάθε είδους δραστηριότητα του 
Μουσείου (πωλήσεις βιβλίων, καρτών, διαφανειών κ.λπ.), 
ή από εκδηλώσεις που διοργανώνονται από αυτό. 

ι) Προϊόν τόκων από καταθέσεις σε Τράπεζες ή άλλους 
πιστωτικούς οργανισμούς. 

ια) Κάθε άλλη πρόσοδος, σύμφωνη με το Ορθόδοξο 
χριστιανικό πνεύμα που προέρχεται από κάθε είδους 
δραστηριότητες του Ιδρύματος, και κάθε νόμιμη πηγή, 
και δεν κατονομάζεται ρητά στον παρόντα Κανονισμό. 

Β. Οι ανωτέρω πόροι του Ιδρύματος διατίθενται κατό¬ 
πιν αποφάσεως του Δ.Σ. για την αγορά του απαραίτητου 
εξοπλισμού του Ιδρύματος, για την πραγματοποίηση 
δραστηριοτήτων και έργων, σύμφωνα με την πρόβλεψη 
του άρθρου 2 του παρόντος Κανονισμού, για τις πό¬ 
σης φύσεως αναφυόμενες δαπάνες (π.χ. συντήρησης, 
βελτίωσης αιθουσών, έργων εξωραϊσμού, κατασκευής 
επίπλων και προθηκών, μηνιαίων παγίων λογαριασμών 
φωτισμού, τηλεφώνου, ύδρευσης, θέρμανσης), για λοι¬ 
πές δαπάνες που προβλέπονται από τον εγκεκριμένο 
προϋπολογισμό, καθώς και δαπάνες μισθοδοσίας η απο- 
ζημιώσεως του προσωπικού. 

3. Τα έσοδα και έξοδα του Ιδρύματος προσδιορίζονται 
από τον προϋπολογισμό εσόδων και εξόδων κατά το οικο¬ 
νομικό έτος, το οποίο αρχίζει την 1η Ιανουάριου εκάστου 
έτους και λήγει την 31η Δεκεμβρίου του ίδιου έτους. 

Άρθρο 10 

ΤοΊδρυμα έχει δική του σφραγίδα, με δύο επάλληλους 
κύκλους, στην οποία αναγράφονται: α) Στον μεν εξωτε¬ 
ρικό κύκλο οι λέξεις: «ΙΕΡΑ ΜΗΤΡΟΠΟΛΙΣ ΚΑΣΤΟΡΙΑΣ», 
και β) Στον δε εσωτερικό κύκλο: «ΕΚΚΛΗΣΙΑΣΤΙΚΟΝ 
ΚΕΙΜΗΛΙΑΡΧΕΙΟΝ», στο δε κέντρο αυτής φέρει την πα¬ 
ράσταση του Τίμιου Σταυρού. 


Άρθρο 11 

1. Τα Ιερά κειμήλια (εικόνες, σκεύη, άμφια, χειρόγραφα, 
κλπ.), τα οποία παραχωρήθηκαν από Ιερές Μονές, Ιερούς 
Ναούς και ιδιώτες προς το Εκκλησιαστικό Κειμηλιαρχείο 
για έκθεση και φύλαξη επ’ ουδενί λόγο επιστρέφονται 
στους παραχωρήσαντες αυτά. Σε περίπτωση διαλύσεως 
του Ιδρύματος, η χρήση των πόσης φύσεως περιουσιακών 
στοιχείων που είχαν παραχωρηθεί επανέρχεται αυτοδι¬ 
καίως στο νομικό πρόσωπο της οικείας Ιεράς Μητροπό¬ 
λεως, στην πλήρη κυριότητα της οποίας ανήκουν. 

2. ΤοΊδρυμα διαλύεται με Απόφαση της Δ.Ι.Σ. εγκρινομέ- 
νη από την Ι.Σ.Ι. επί της σχετικής προτάσεως - αποφάσεως 
του οικείου Μητροπολίτου, όταν δεν εκπληρώνει τους 
σκοπούς του και καθίσταται ανέφικτη η λειτουργία του. 

Αρθρο 12 

Στην άμεση ευθύνη και εποπτεία του Δ.Σ. του Ιδρύμα¬ 
τος, βρίσκεται η'Ιδρυση, η διοίκηση και η ομαλή λειτουρ¬ 
γία των εκάστοτε παραρτημάτων των Κειμηλιαρχείων 
σε ολόκληρη την μητροπολιτική περιφέρεια της Ιεράς 
Μητροπόλεως Καστοριάς. 

Αυτά θα διοικούνταί: α) Υπό του Δ.Σ. του Ιδρύματος, 
β) Του εκάστοτε Εφημερίου της Ενορίας στην οποία 
βρίσκεται το υπό ίδρυση Κειμηλιαρχείο, γ) Ενός (1) μέ¬ 
λους του Εκκλησιαστικού Συμβουλίου της Ενορίας, και 
δ) Ενός (1) μέλους της ευρύτερης περιοχής. 

Απαντα τα μέλη διορίζονται από τον οικείο Μητρο¬ 
πολίτη Καστοριάς. 

Αρθρο 13 

Μετά τη δημοσίευση του παρόντος Κανονισμού διο¬ 
ρίζονται τα μέλη του Διοικητικού Συμβουλίου του Κει- 
μηλιαρχείου, σύμφωνα με τις κείμενες διατάξεις. 

Αρθρο 14 

Γ ια κάθε θέμα που δεν προβλέπεται ρητά στον παρό¬ 
ντα Κανονισμό επιλαμβάνεται ο οικείος Μητροπολίτης. 

Αρθρο 15 

1. Ο παρόν Κανονισμός ισχύει από της δημοσιεύσεώς 
του στο επίσημο Δελτίο της Εκκλησίας της Ελλάδος 
«ΕΚΚΛΗΣΙΑ» και στην Εφημερίδα της Κυβερνήσεως. 

2. Ο Κανονισμός τροποποιείται με απόφαση της Δ.Ι.Σ. 
εγκρινομένης από την Ι.Σ.Ι. επί της σχετικής προτάσεως 
- αποφάσεως του οικείου Μητροπολίτου, κατόπιν ειση- 
γήσεως του Διοικητικού Συμβουλίου του Ιδρύματος. 

3. Οι αποφάσεις της Δ.Ι.Σ. και της Ι.Σ.Ι., που αφορούν 
στην τροποποίηση του Κανονισμού Συστάσεως, Διοι- 
κήσεως και Λειτουργίας του Εκκλησιαστικού Κειμη- 
λιαρχείου της Ιεράς Μητροπόλεως Καστοριάς, ή στη 
διάλυση αυτού, ισχύουν από τη δημοσίευσή τους στην 
Εφημερίδα της Κυβερνήσεως και στο επίσημο Δελτίο 
της Εκκλησίας της Ελλάδος «ΕΚΚΛΗΣΙΑ». 

Αρθρο 16 

Από τις Διατάξεις του παρόντος Κανονισμού προκα- 
λείται δαπάνη μόνον σε βάρος του προϋπολογισμού του 
Νομικού Προσώπου της Ιεράς Μητροπόλεως Καστοριάς, 
το ύψος της οποίας δεν δύναται να προϋπολογισθεί. 

Ο Κανονισμός αυτός να δημοσιευθεί στην Εφημερίδα 
της Κυβερνήσεως. 

Αθήναι, 20η Οκτωβρίου 2009 

Ο Πρόεδρος 

ΐ Ο Αθηνών ΙΕΡΩΝΥΜΟΣ 




